text:
CHITSAUKO 16
Kuungana Kuti Tinamate
1. Vadzidzi pavakaungana, vakagamuchira chii, uye zvaizovabatsira pakuitei?
JESU achangobva kumutswa, vadzidzi vakaungana kuti vakurudzirane. Asi vakakiya madhoo vachitya vavengi vavo. Kutya ikoko kunofanira kunge kwakabva kwati hwaa Jesu paakangoerekana ava pavo akati: “Gamuchirai mudzimu mutsvene.” (Verenga Johani 20:19-22.) Pava paya, vadzidzi vakaungana zvekare, uye Jehovha akadurura mudzimu mutsvene pavari. Chokwadi zvakavasimbisa kuti vakwanise kuzoita basa rekuparidza raiva mberi kwavo.—Mab. 2:1-7.
2. (a) Jehovha anotipa sei simba, uye nei tichirida? (b) Nei urongwa hweKunamata Kwemhuri hwakakosha? (Ona mashoko omuzasi nebhokisi rakanzi “ Kunamata Kwemhuri.”)
2 Tinotarisanawo nematambudziko akafanana neevadzidzi vekutanga. (1 Pet. 5:9) Dzimwe nguva vamwe vedu tinogona kukanganiswa nekutya munhu. Uye tinotoda simba rinopiwa naJehovha kuti tikwanise kutsungirira mubasa rekuparidza. (VaEf. 6:10) Rakawanda resimba racho tinoripiwa naJehovha achishandisa misangano yedu. Pari zvino tine mikana yekupinda misangano miviri pavhiki inonyatsotidzidzisa inoti, Musangano Wavose neChidzidzo cheNharireyomurindi uye musangano wepakati pevhiki unonzi Ushumiri Hwedu Uye Kurarama kwechiKristu. * Tinonakidzwawo nemisangano mina yepagore inoti, gungano remunharaunda, magungano edunhu maviri, uye Chirangaridzo cherufu rwaKristu. Nei zvichikosha kuti tipinde misangano yose iyi? Misangano yedu yatinoita mazuva ano yakavandudzika sei nekufamba kwemakore? Uye chido chedu chekuungana nevamwe chinoratidzei nezvedu?
Nei Tichifanira Kuungana?
3, 4. Jehovha anoda kuti vanhu vake vaite sei? Ipa mienzaniso.
3 Jehovha agara achida kuti vanhu vake vaungane vachimunamata. Somuenzaniso, muna 1513 B.C.E., Jehovha akapa rudzi rwaIsraeri Mutemo, uyo waitaurawo nezveSabata revhiki nevhiki raiitirwa kuti mhuri imwe neimwe imunamate uye idzidziswe Mutemo. (Dheut. 5:12; 6:4-9) VaIsraeri pavaiteerera mutemo iwoyo, mhuri dzaibva dzasimbiswa uye rudzi rwacho rwose rwaibva rwaramba rwakachena uye rwakasimba pakunamata. Pavairega kuita zvaitaurwa neMutemo, zvakadai sekugara vachiungana kuti vanamate Jehovha, vaimutsamwisa.—Revh. 10:11; 26:31-35; 2 Mak. 36:20, 21.
4 Fungawo nezvemuenzaniso wakasiyiwa naJesu. Aiva netsika yekuenda kusinagogi vhiki rega rega paSabata. (Ruka 4:16) Pashure pekufa nekumutswa kwaJesu, vadzidzi vake vakaramba vaine tsika yekuungana nguva nenguva kunyange zvazvo vakanga vasisiri pasi pemutemo weSabata. (Mab. 1:6, 12-14; 2:1-4; VaR. 14:5; VaK. 2:13, 14) Pamisangano iyoyo vaKristu vekutanga vaisangoenda kunodzidziswa nekukurudzirwa chete asi vaizopawo zvibayiro zvekurumbidza Mwari zvakadai sekunyengetera, kutaurawo zvavanofunga pane zvinenge zvichidzidzwa, uye kuimba.—VaK. 3:16; VaH. 13:15.
5. Chii chinoita kuti tipinde misangano yevhiki nevhiki nemagungano anoitwa pagore? (Onawo bhokisi rakanzi “ Kuungana Kwepagore Kunobatanidza Vanhu vaMwari.”)
5 Patinopindawo misangano yedu yevhiki nevhiki nemagungano atinoita pagore, tinoratidza kuti tiri kutsigira Umambo hwaMwari, tinowana simba remudzimu mutsvene, uye tinokurudzira vamwe nemashoko edu ekutenda. Uye zvinotonyanya kukosha ndezvekuti tinowana mukana wekunamata Jehovha patinonyengetera, patinopa mhinduro uye patinoimba. Marongerwo akaitwa misangano yedu anogona kunge akasiyana neyaipindwa nevaIsraeri kana kuti nevaKristu vekutanga, asi kukosha kwayo kumwe chete. Misangano yedu yatinoita mazuva ano yakavandudzika sei nekufamba kwemakore?
Misangano Yevhiki Nevhiki Inokurudzira “Rudo Nemabasa Akanaka”
6, 7. (a) Chinangwa chemisangano yedu ndechei? (b) Misangano yaisiyana sei zvichienderana neboka?
6 Hama Charles Taze Russell pavakatanga kutsvaka chokwadi muShoko raMwari, vakaona kuti vaifanira kuungana nevamwe vaiva nechinangwa sechavo. Muna 1879, Russell akanyora kuti “Ini, nevamwe vari muPittsburgh, takaronga uye takaramba tichiita kirasi yebhaibheri yekutsvakurudza muMagwaro, tichiungana musi weSvondo wega wega.” Vaverengi veZion’s Watch Tower vakakurudzirwa kuungana, uye pakazosvika 1881, misangano yakanga yava kuitwa muPittsburgh, Pennsylvania, musi weSvondo neweChitatu. Watch Tower yaNovember 1895 yakataura kuti chinangwa chemisangano iyoyo chaiva chekuti vanhu “vashamwaridzane sevaKristu, vachiratidzirana rudo” uye kuti vaya vaiungana vawane mukana wekukurudzirana.—Verenga VaHebheru 10:24, 25.
7 Kwemakore akawanda, marongerwo akanga akaita misangano uye kuti yaiitwa kakawanda sei, zvaisiyana paboka neboka reVadzidzi veBhaibheri. Somuenzaniso, tsamba yakabva kuboka raiva muUnited States yakabudiswa muna 1911 yakati: “Tinoita misangano kanenge kashanu vhiki nevhiki.” Vaiita misangano yacho neMuvhuro, Chitatu, Chishanu, uye kaviri neSvondo. Imwe tsamba yakabva kuboka raiva muAfrica, yakabudiswa muna 1914 yakati: “Tinoita misangano kaviri pamwedzi, tichitanga chiri Chishanu kusvika Svondo.” Asi nekufamba kwenguva, misangano yakazotanga kuitwa sezvatiri kuita mazuva ano. Ngatimboongororai zvishoma kuti musangano mumwe nemumwe wakatanga sei.
8. Hurukuro dzekutanga-tanga dzaiva nemisoro yakaita seipi?
8 Musangano Wavose. Muna 1880, pava negore Hama Russell vatanga kubudisa Zion’s Watch Tower, vakatanga kuita nzendo dzekuparidza vachitevedzera muenzaniso waJesu. (Ruka 4:43) Munzendo idzodzo Hama Russell vaisiya muenzaniso wezvatava kuita mazuva ano paMusangano Wavose. Ichitaura nezvekufamba kwavaizoita, Watch Tower yakataura kuti Russell “aizofara kuita misangano yavose achitaura ‘Nezvezvinhu zvine chokuita neumambo hwaMwari.’” Muna 1911, pashure pekunge makirasi kana kuti ungano zvatangwa munyika dzakati kuti, kirasi imwe neimwe yakakurudzirwa kutumira vakurukuri vakakodzera kunzvimbo dziri pedyo kuti vanopa hurukuro nhanhatu dzakatevedzana dzaiva nemisoro yakadai sekutongwa uye rudzikinuro. Paipera hurukuro imwe neimwe, zita remukurukuri uye musoro wehurukuro yaizopiwa vhiki rinotevera zvaibva zvaziviswa.
9. Musangano Wavose wakachinja sei nekufamba kwemakore, uye ungautsigira sei?
9 Muna 1945, magazini yeNharireyomurindi yeChirungu yakazivisa kuti pasi rose paizotanga kuitwa Musangano Wavose waiva nehurukuro dzemuBhaibheri sere dzakatevedzana dzaitaura “nezvematambudziko ainetsa panguva iyoyo.” Kwemakumi emakore, vakurukuri vakanga vasingashandisi misoro yakapiwa nemuranda akatendeka chete asi vaipawo hurukuro dzavainge vagadzira voga. Zvisinei, muna 1981, vakurukuri vose vakaudzwa kuti vape hurukuro dzavo kubva pamapepa ehurukuro anopiwa ungano. * Dzimwe hurukuro dzakanga dzakanyorwa zvekuti mukurukuri aimbobvunza vateereri mibvunzo kana kuti dzaigona kuva nevanhu vanoenzanisira; asi muna 1990 mirayiridzo yacho yakagadziridzwa, zvokuti kubvira ipapo hurukuro dzavose dzakanga dzava kungopiwa sehurukuro chete. Kumwe kugadziridzwa kwakaitika muna January 2008 pakanzi hurukuro dzavose dziitwe kwemaminitsi 30 panzvimbo pe45. Kunyange zvazvo maitirwo emusangano uyu akachinjwa, hurukuro dzavose dzakanyatsogadzirirwa dzichiri kuita kuti vanhu vawedzere kutenda muShoko raMwari dzichitidzidzisa nezvezvinhu zvakasiyana-siyana nezveUmambo hwaMwari. (1 Tim. 4:13, 16) Unokokawo here nemwoyo wose vanhu vaunodzokera kuti unotaura navo nezveBhaibheri kana kuti vamwe vasiri Zvapupu kuti vauye kuzonzwa hurukuro idzodzo dzeBhaibheri dzinobatsira?
10-12. (a) Chii chakachinjwa pamaitirwo eChidzidzo cheNharireyomurindi? (b) Unofanira kuzvibvunza mibvunzo ipi?
10 Chidzidzo cheNharireyomurindi. Muna 1922, vashumiri vaitumwa neWatch Tower Society kufamba vachipa hurukuro muungano nekutungamirira basa rekuparidza, vainzi mapilgrim, vakakurudzira kuti pave nemusangano unogara uchiitwa wekudzidza magazini yeThe Watch Tower. Sangano rakazvitambira, uye pakutanga chidzidzo cheWatch Tower chaiitwa pakati pevhiki kana kuti musi weSvondo.
11 Nharireyomurindi yeChirungu yaJune 15, 1932, yakapa mimwe mirayiridzo nezvekuti musangano uyu waifanira kuitwa sei. Nyaya yacho yakaratidza kuti chidzidzo chacho chinofanira kutungamirirwa nehama sezvaiitwa nemhuri yeBheteri. Hama nhatu dzaigona kugara nechekumberi dzichiita majana ekuverenga ndima. Nyaya dzemazuva aya dzakanga dzisina mibvunzo yakadhindwa, saka muitisi akaudzwa kuti akumbire vateereri kuti vabvunze mibvunzo panyaya inenge ichidzidzwa. Zvadaro aizoti vanhu vari muvateereri vapindure mibvunzo yacho. Kana paine zvisina kujeka, muitisi akaudzwa kuti aizopa tsanangudzo “pfupi.”
12 Pakutanga, ungano imwe neimwe yaibvumirwa kudzidza magazini yemwedzi unenge wasarudzwa nevakawanda. Zvisinei, Nharireyomurindi yeChirungu yaApril 15, 1933, yakataura kuti ungano dzose dzidzidze magazini inenge yabuda mwedzi iwoyo. Muna 1937, pakapiwa murayiridzo wokuti musangano wacho uitwe nemusi weSvondo. Zvimwe zvakagadziridzwa pamusangano uyu kuti uzove sezvauri mazuva ano zvakabudiswa muNharireyomurindi yeChirungu yaOctober 1, 1942. Kutanga, magazini yacho yakazivisa kuti mibvunzo yaizowanikwa pazasi pepeji yenyaya inenge ichidzidzwa uye kuti ndiyo yaifanira kushandiswa. Yakazotaurawo kuti musangano wacho unofanira kuitwa kweawa. Yakakurudzirawo vaya vanenge vachizopa mhinduro kuti vataure “nemashoko avo” kwete kuita zvekuverenga mashoko ari mundima. Chidzidzo cheNharireyomurindi ndiwo musangano uchiri kunyanya kushandiswa nemuranda akatendeka pakupa zvokudya zvokunamata panguva yakakodzera. (Mat. 24:45) Mumwe nemumwe wedu anofanira kuzvibvunza kuti: ‘Ndinogadzirira here chidzidzo cheNharireyomurindi vhiki yega yega? Uye ndinoedzawo here kupindura kana paine mukana?’
13, 14. Chidzidzo cheBhaibheri Cheungano chakabva nekupi, uye chii chinokufadza pamusangano uyu?
13 Chidzidzo cheBhaibheri Cheungano. Mumakore ekuma1895, pashure pekunge mabhuku anoverengeka aMillennial Dawn abudiswa, Hama H. N. Rahn, Mudzidzi weBhaibheri wemuguta reBaltimore, Maryland, U.S.A., akapawo pfungwa dzake achiti vanhu vaungane vachidzidza Bhaibheri vari mumapoka ainzi “Dawn Circles.” Pakutanga, misangano iyi, iyo yaiwanzoitwa mudzimba dzehama, yaingova yekuedza kuona kana zvichiita. Zvisinei, pakazosvika September 1895, mapoka aya akanga achiitwa zvinobudirira mumaguta akawanda muUnited States. Saka Watch Tower yemwedzi iwoyo yakabva yakurudzira kuti vadzidzi vose vechokwadi vaite misangano iyi. Yakati munhu aiitisa musangano uyu anofanira kuva munhu anogona kuverenga. Aifanira kuverenga mutsara oita kuti vari muvateereri vataure zvavanofunga. Pashure pekuverenga mitsara yose nekuikurukura, aizovhura magwaro ari mundima yacho oaverenga. Paizopera chitsauko, mumwe nemumwe ari muvateereri aizofanira kutaura muchidimbu zvadzidzwa zvacho.
14 Zita remusangano uyu rakachinjwa kakati wandei. Wakambonzi Berean Circles for Bible Study, zita racho richibva pavaKristu vekutanga vekuBheriya vainyatsoongorora Magwaro. (Mab. 17:11) Nekufamba kwenguva wakazonzi Chidzidzo Chebhuku Cheungano. Iye zvino wava kunzi Chidzidzo cheBhaibheri Cheungano, uye ungano yose inoungana paImba yeUmambo kwete mudzimba dzehama. Mumakumi emakore apfuura, mabhuku nemabhurocha akasiyana-siyana, kunyange nyaya dzemuWatch Tower zvakambodzidzwa pamusangano uyu. Kubvira pawakatanga, vose vaiupinda vaikurudzirwa kutaurawo chimwe chinhu. Musangano uyu wabatsira zvikuru pakudzamisa ruzivo rwedu rweBhaibheri. Unoitawo zvose zvaunogona pakugadzirira uye kupindura pamusangano uyu here?
15. Chikoro chaMwari Choushumiri chakanga chakarongwa kuti chibatsire sei?
15 Chikoro chaMwari Choushumiri. Carey Barber uyo aishanda pamahofisi edu makuru kuBrooklyn, New York anoyeuka kuti, “Manheru emusi weMuvhuro 16 February, 1942, hama dzose dzaiva mumhuri yeBheteri yekuBrooklyn, dzakaudzwa kuti dzinyorese pachikoro chatava kuziva iye zvino seChikoro chaMwari Choushumiri.” Hama Barber, avo vakazova nhengo yeDare Rinotungamirira, vakatsanangura chikoro chacho “sechimwe chezvinhu zvinoshamisa chakaitwa naJehovha pakushanda kwake nevanhu vake mazuva ano.” Chikoro ichi chakabudirira zvikuru pakubatsira hama kuti dzivandudze pakudzidzisa nekuparidza zvokuti kutanga muna 1943, kabhuku kainzi Course in Theocratic Ministry kakatanga kuwanikwa zvishoma nezvishoma muungano dzemunyika yose. Nharireyomurindi yeChirungu yaJune 1, 1943, yakataura kuti Chikoro chaMwari Choushumiri chakatangwa kuti chibatsire vanhu vaMwari kuti “vadzidziswe kuti vave zvapupu zvinonyatsogona kuita basa rekuzivisa Umambo.”—2 Tim. 2:15.
16, 17. Chikoro chaMwari Choushumiri chaingodzidzisa kupa hurukuro chete here? Tsanangura.
16 Pakutanga vazhinji vaiomerwa nekutaura pamberi pevanhu vakawanda. Clayton Woodworth, Jr., mwana weimwe hama yakambosungwa isina mhosva pamwe chete naHama Rutherford nevamwe muna 1918, akataura manzwiro aakaita paakatanga kunyoresa pachikoro ichi muna 1943. “Zvaindiomera zvikuru kupa hurukuro,” vakadaro Hama Woodworth. “Rurimi rwangu rwaiita kunge rwareba, mukanwa moti gwa, izwi roita kunge rakashoshoma.” Clayton akazopedzisira ava kupa hurukuro dzakawanda paruzhinji sezvaaivandudza mano ake. Chikoro hachina kungomudzidzisa unyanzvi hwokukurukura chete. Chakamudzidzisa kukosha kwekuzvininipisa uye kuvimba naJehovha. Akati, “Ndakasvika pakuziva kuti mukurukuri pachake haasiri iye anokosha. Asi kana akagadzirira zvakanaka oisa chivimbo chake chose muna Jehovha, vanhu vachamuteerera vachifara uye vachadzidza chimwe chinhu.”
17 Muna 1959, hanzvadzi dzakazonziwo dzinyorese pachikoro chacho. Hanzvadzi Edna Bauer vanoyeuka pakapiwa chiziviso chacho pagungano ravakapinda. “Ndinoyeuka kufara kwakaita hanzvadzi,” vanodaro. “Iye zvino mikana yavo yokudzidza yakanga yawanda.” Mumakore ose apfuura hama nehanzvadzi dzakashandisa mukana wokunyoresa paChikoro chaMwari Choushumiri kuti vadzidziswe naJehovha. Nanhasi tichiri kudzidziswa saizvozvo pamusangano wepakati pevhiki.
18, 19. (a) Tava kupiwa sei mazano ekushandisa muushumiri? (b) Nei tichiimba pamisangano yedu? (Ona bhokisi rakanzi “ Kuimba Chokwadi.”)
18 Musangano Webasa. Muna 1919, misangano yokuronga basa romumunda yakanga yava kutoitwa. Panguva iyoyo yakanga isingapindwi nomunhu wose aiva muungano, asi nevaya chete vaienda kunopa vanhu mabhuku muushumiri. Muna 1923, Musangano Webasa waiwanzoitwa kamwe chete pamwedzi, uye vose vaiva mukirasi, kana kuti ungano, vaifanira kuupinda. Pakazosvika 1928, ungano dzakakurudzirwa kuva neMusangano Webasa vhiki nevhiki, uye muna 1935, Nharireyomurindi yakakurudzira kuti ungano dzose dziite Musangano Webasa dzichishandisa Director (yakazonzi Informant uye ikazonzi Ushumiri Hwedu hwoUmambo). Pasina nguva musangano uyu wakange wava kugara uchiitwa neungano.
19 Mazuva ano, pamusangano wepakati pevhiki, tinopiwa mazano anotibatsira pakuita ushumiri hwedu zvizere. (Mat. 10:
Musangano Unokosha Kupfuura Mimwe Yose Pagore
20-22. (a) Nei tichirangarira rufu rwaJesu? (b) Kupinda Chirangaridzo gore negore kunobatsira sei?
20 Jesu akaudza vateveri vake kuti vazorangarira rufu rwake kusvikira achiuya. Sezvaingoitwa Paseka, Chirangaridzo cherufu rwaKristu chinoitwa kamwe chete pagore. (1 VaK. 11:23-26) Musangano uyu unopindwa nemamiriyoni evanhu pagore. Unoyeuchidza vakazodzwa nezvechikomborero chavainacho chekuzotonga muUmambo. (VaR. 8:17) Uye unoita kuti vemamwe makwai varemekedze zvikuru uye vavimbike kuna Mambo weUmambo hwaMwari.—Joh. 10:16.
21 Hama Russell nevamwe vavo vaiziva kukosha kwekuchengeta Kudya kwaShe Kwemanheru uye vaiziva kuti kunofanira kuitwa kamwe chete pagore. Watch Tower yaApril 1880 yakati: “Vakawanda vedu tava nemakore tiine tsika iyi muno muPittsburgh . . . yokuyeuka Paseka [Chirangaridzo] nokudya zviratidzo zvomuviri neropa raShe.” Pasina nguva magungano akanga ava kuitwa pamwe neChirangaridzo. Pakatanga kuchengetwa nhamba dzevaipinda zviitiko zvakadaro ndemuna 1889, pachakapindwa nevanhu 225, pakabhabhatidzwa vanhu 22.
22 Mazuva ano, hatichaiti Chirangaridzo chakabatana nemagungano, asi tinokoka munhu wose chero kupi zvako kwatinogara kuti vave nesu paImba yoUmambo kana kuti padzimba dzokurenda. Muna 2013, vanopfuura mamiriyoni 19 vakachengeta rufu rwaJesu. Ichi chikomborero chaicho chatiinacho chokupinda Chirangaridzo uye chokukurudzira vamwe kuva nesu pausiku uhwu hutsvene kupfuura hwose! Unokoka nomwoyo wose vakawanda sevaungakwanisa here kuChirangaridzo gore negore?
Chido Chedu Chokuungana Nevamwe Chinoratidzei?
23. Unoona sei kuungana kwedu?
23 Vashumiri vakavimbika vaJehovha havaoni murayiro wekuti vaungane nevamwe seunorema. (VaH. 10:24, 25; 1 Joh. 5:3) Somuenzaniso Mambo Dhavhidhi aida zvikuru kuenda kuimba yainamatirwa Jehovha. (Pis. 27:4) Ainyanya kufarira kuita izvi aine vamwe vaida Mwari. (Pis. 35:18) Uye funga nezvemuenzaniso waJesu. Kunyange paakanga achiri muduku, aiva nechido chakasimba chokuva muimba yainamatirwa Baba vake.—Ruka 2:41-49.
Kusimba kwechido chako chokuungana nevamwe kunoratidza kuti iwe pachako unotenda zvakadini muUmambo hwaMwari
24. Patinopinda misangano, tine mikana yei?
24 Patinopinda misangano, tinoratidza kuti tinoda Jehovha uye tine chido chokuvaka vamwe vatinonamata navo. Tinenge tichiratidzawo kuti tine shungu dzokudzidza kurarama sevanhu vanotongwa noUmambo hwaMwari, nokuti pamisangano nepamagungano ndipo patinonyanya kudzidziswa izvozvo. Uyezve, misangano yedu inotipa unyanzvi uye simba ratinoda patinoita basa rinokosha kupfuura ose riri kuitwa neUmambo hwaMwari nhasi uno, rokuita kuti vanhu vave vadzidzi vaMambo Jesu Kristu uye rokuvadzidzisa kuitawo basa. (Verenga Mateu 28:19, 20.) Zviri pachena kuti kusimba kwechido chako chokuungana nevamwe kunoratidza kuti iwe pachako unotenda zvakadini muUmambo hwaMwari. Dai tikagara tichikoshesa misangano yedu!
Inzwa zvimwe
Jehovha Anounganidza Vanhu Vake Vanofara
Mitambo inotaurwa muBhaibheri yakafanana nemagungano eZvapupu zvaJehovha pakudini? Nei zvakanaka kuti tiapinde?
Kunamata Kwemhuri—Mungaitei Kuti Kunakidze?
Onai zviri kuitwa nevamwe mune dzimwe nyika kuti muwane mazano amunogona kushandisa pakunamata kwemhuri.


c: text/html

text:
Ndingaitei Kuti Ndisashungurudzwa Panyaya Dzepabonde?
Mhinduro yeBhaibheri
Funga nezvemazano aya anobatsira anobva muBhaibheri:
Usanyanyisa kusununguka. Iva munhu akanaka uye remekedza vaunoshanda navo, asi usashamwaridzana navo zvokuti vanobva vafunga kuti munogona kudanana.
—Mateu 10:16; VaKorose 4:6.
Pfeka zvine mwero. Ukapfeka mbatya dzinokwezva zvinoita kuti vanhu vakufungire zvisizvo. Bhaibheri rinotiudza kuti tipfeke zvine ‘mwero uye tive nepfungwa dzakanaka.’
—1 Timoti 2:9.
Sarudza shamwari dzakanaka. Kana ukapedza nguva uine vanhu vanofarira kutamba kwerudo kana kuti nyaya dzerudo, vanhu vachakuona sokuti ndizvo zvaunofarirawo.
—Zvirevo 13:20.
Usafarira mashoko akaipa. Kana vanhu vakatanga kutaura “nyaya dzakasviba, kutaura kwoupenzi, kana kuti majee anonyadzisa,” ibvapo.
—VaEfeso 5:4, God’s Word Bible.
Usazviisa pangozi. Somuenzaniso, usabvuma kukumbirwa kuti usare uri pabasa nguva dzokupedza basa dzakwana kana pasina chikonzero chine musoro.
—Zvirevo 22:3.
Usapoterera pakutaura. Kana uchinge washungurudzwa panyaya dzepabonde, jekesera munhu wacho kuti haudi kuzviona zvichiitika zvakare. (1 VaKorinde 14:9) Somuenzaniso unogona kuti: “Kuramba uchindigumha kwaunoita ini handikufariri. Ngazvipere.” Unogona kunyorera tsamba munhu akushungurudza uchimutsanangurira zvaitika, womuudza kuti sei usingazvifariri, uye zvaunoda kuona zvichiitika nguva inotevera. Jekesa kuti zvaunodzidza muShoko raMwari ndizvo zvinoita kuti usada kuita zvinhu zvisina basa.
—1 VaTesaronika 4:3-5.
Tsvaka rubatsiro. Kana kushungurudzwa uku kukaramba kuchiitika, udza shamwari yako yaunovimba nayo, mumwe wemumhuri menyu, kana kuti waunoshanda naye kana mumwe ane ruzivo rwokubatsira vanenge vashungurudzwa. (Zvirevo 27:9) Vakawanda vakashungurudzwa vakabatsirwa nokunyengetera. Kunyange kana usina kumbobvira wanyengetera, usarerutsa rubatsiro rwunobva kuna Jehovha, “Mwari wokunyaradza kwose.”
—2 VaKorinde 1:3.
Kushungurudzwa panyaya dzepabonde kunoita kuti vanhu vakawanda vasafara kumabasa, asi Bhaibheri rinogona kubatsira.
Inzwa zvimwe
Ndingakurira Sei Dambudziko Rokushungurudzwa Panyaya Dzepabonde?
Ona kuti chii chinonzi kushungurudzwa panyaya dzepabonde uye kuti unofanira kuitei kana ukashungurudzwa.
Matambudziko Evanhukadzi
Munyika yose, vakadzi nevasikana vanoitirwa chisimba uye vanosarurwa kweupenyu hwavo hwose. Sei zvichidaro?

robotstxt: allowed

filter: keep


text:
Kubatsirwa Kwaungaitwa neBhurocha Rino
Bhurocha rino richakubatsira kuti unakidzwe nokudzidza zvakananga kubva muShoko raMwari, Bhaibheri. Magwaro ari panoperera ndima imwe neimwe anoratidza kuti ndepapi muBhaibheri rako paungaverenga mhinduro dzemibvunzo yakanyorwa nemabhii matema-tema.
Sezvaunoverenga ndima dzeBhaibheri, funga kuti dzinopindura sei mibvunzo iyi. Chero mumwe weZvapupu zvaJehovha achafara kukubatsira kuona zvinorehwa neMagwaro acho.
Ona kuti: Zvinyorwa zvose zvinotaurwa mubhurocha rino zvakabudiswa neZvapupu zvaJehovha.
Inzwa zvimwe
Zvidzidzo zveBhaibheri Zvinoitwa Sei?
Pasi rose Zvapupu zvaJehovha zvinozivikanwa nokukurukura nevanhu Bhaibheri. Tarisa uone maitiro avanoita.


text:
NYAYA YOUPENYU
Takaona Mutsa Usina Kukodzera Kuwanwa waMwari Munzira Dzakawanda
SEMURUME aida Mwari, baba vangu, Arthur, vaida kuzova mufundisi weMethodist. Asi zvavaida zvakazochinja pavakaverenga mabhuku eVadzidzi veBhaibheri ndokutanga kuwadzana navo. Vakabhabhatidzwa muna 1914 vaine makore 17. Hondo Yenyika I yaitsviriridza uye vakashevedzwa kuti vapinde muchiuto. Nemhaka yekuti vakaramba, vakatongerwa kugara mujeri reKingston Penitentiary muOntario, Canada kwemwedzi gumi. Pavakabudiswa, Baba vakatanga kushumira semucolporteur (piyona).
Muna 1926, Arthur Guest akachata naHazel Wilkinson. Amai vaHazel vainge vadzidza chokwadi muna 1908. Ini ndakaberekwa musi wa24 April 1931, ndiri wechipiri pavana 4. Mhuri yedu yaikoshesa kunamata Jehovha. Baba vairemekedza Bhaibheri chaizvo uye izvozvo zvakaita kuti tirambe tichikoshesa Shoko raMwari. Taigara tichiparidza paimba neimba semhuri.
KUSAVA NEDIVI RANDINOTSIGIRA UYE KUTEVEDZERA BABA PAKUPAYONA
Hondo Yenyika II yakatanga muna 1939, uye gore rakatevera racho basa reZvapupu zvaJehovha rakabhanwa muCanada. Vana vechikoro vaifanira kusaruta mureza uye kuimba rwiyo rwenyika mumakirasi avo. Ini nehanzvadzi yangu, Dorothy, taibudiswa mukirasi paiitwa izvozvo. Asi ndakashamisika mumwe musi mudzidzisi wangu paakaedza kundinyadzisa nekutaura kuti ndaiva mbwende. Tava kuenda kumba vamwe vemukirasi medu vakandirova ndokundiwisira pasi. Asi izvozvo zvakatoita kuti ndiwedzere kutsunga “kuteerera Mwari somutongi panzvimbo pevanhu.”
Ndakabhabhatidzirwa mutengi remvura pane rimwe purazi muna July 1942, ndiine makore 11. Panguva yezororo rekuchikoro, ndaifarira kushumira sapiyona wezororo (ava kunzi piyona webetsero). Rimwe gore ndakabatana nedzimwe hama nhatu pakunoparidzira vanhu vaiita basa rekutema miti mundima yakanga isina vaparidzi kuchamhembe kweOntario.
Ndakatanga kushumira sapiyona wenguva dzose musi wa1 May 1949. Sezvo hofisi yebazi yakanga ichivakwa, ndakashevedzwa kuti ndinoshanda ikoko uye ndakava nhengo yemhuri yeBheteri musi wa1 December. Ndakapiwa basa rekushanda maiprindwa mabhuku uye ndakadzidza kushandisa muchina wekuprinda. Ndakaita mavhiki akawanda ndichishanda usiku ndichiprinda turakiti raitaura nezvekutambudzwa kwaiitwa vanhu vaJehovha muCanada.
Nekufamba kwenguva, pandaishanda muDhipatimendi Rebasa, ndakaita nhaurirano nemamwe mapiyona aipfuura nepahofisi yebazi achienda kuQuebec, uko kwaitambudzwa vanhu vaMwari zvakanyanya. Mumwe wavo aiva Mary Zazula aibva muguta reEdmonton, kuAlberta. Nemhaka yekuti iye nehanzvadzi yake Joe, havana kubvuma kusiya kudzidza Bhaibheri, vakadzingwa pamba nevabereki vavo vaipinda chechi yeOrthodox. Vose vakabhabhatidzwa muna June 1951, uye pashure pemwedzi 6 vakatanga kupayona. Pandaikurukura navo, ndakayemura kuda kwaiita Mary zvekunamata. Ndinoyeuka ndichizviudza kuti uyu ndiye musikana wandingada kuzoroora. Takachata pashure pemwedzi 9, musi wa30 January 1954. Papera vhiki, takashevedzwa kuti tinodzidza basa remudunhu, uye kwemakore maviri akatevera takashanda mune rimwe dunhu raiva kuchamhembe kweOntario.
Basa rekuparidza zvarairamba richikura pasi rose, kwakanga kwava kudiwa mamishinari akawanda. Takafunga kuti kana tichikwanisa kutsungirira chando chemuCanada uye mosikito panguva yekupisa hapana nzvimbo yatingatadza kugara. Takapinda kirasi yechi27 yeChikoro cheGiriyedhi uye takapedza kudzidza muna July 1956. Pakazosvika November takanga tatova kundima yedu kuBrazil.
BASA REUMISHINARI MUBRAZIL
Patakasvika pabazi reBrazil, takatanga kudzidza chiPortuguese. Pashure pekudzidza kutanga kutaura nevanhu uye kudzidza mharidzo pfupi yemagazini, takatanga kuita ushumiri hwemumunda. Kana saimba akafarira, taikurudzirwa kuverenga rugwaro runotaura nezvekuti upenyu huchange hwakaita sei panenge pachitonga Umambo hwaMwari. Pazuva redu rekutanga, mumwe mukadzi akanyatsoteerera, saka ndakamuverengera Zvakazarurwa 21:3, 4, asi ndakabva ndafenda. Ndakanga ndisati ndajairana nekupisa kwemunyika yacho, uye iri raiva dambudziko raizoramba riripo.
Ndima yedu yaiva guta reCampos, iro rava neungano 15. Patakasvika, muguta macho maingova neboka rimwe chete uyewo imba yemamishinari yaiva nehanzvadzi ina dzinoti: Esther Tracy, Ramona Bauer, Luiza Schwarz uye Lorraine Brookes (ava kunzi Lorraine Wallen). Basa rangu paimba yemamishinari raiva rekuwacha uye kutsvaga huni dzekubikisa. Mumwe musi weMuvhuro pashure peChidzidzo cheNharireyomurindi, takatsikwa nemumwe muenzi. Mudzimai wangu ainge akarara pasofa tichitaura hedu zvatakanga taswera tichiita. Paakasimudza musoro, nyoka yakabuda pasi pepiro yaainge akatsamira. Pakaita batai batai chaiyo kusvikira ndaiuraya!
Pashure pegore tichidzidza chiPortuguese, ndakagadzwa kuva mutariri wedunhu. Taigara kumaruwa. Kwaisava nemagetsi, tairara pasi, uye taifamba nengoro yaidhonzwa nebhiza. Pakaitwa mushandirapamwe mune imwe ndima yainge isina vaparidzi, takakwira chitima ndokuenda kune rimwe taundi raiva mumakomo uye takarenda imba ikoko. Hofisi yebazi yakatitumira magazini 800 ekushandisa muushumiri. Taifanira kuita nzendo dzakawanda dzekunotora mabhokisi emagazini tichienda nawo kwataigara.
Muna 1962, muBrazil makaitwa Chikoro cheUshumiri hweUmambo uye hanzvadzi dzaishanda semamishinari dzakachipindawo. Kwemwedzi 6 ndakaenda kunzvimbo dzakasiyana-siyana dzaiitirwa chikoro chacho, asi Mary akasara. Ndakaitisa makirasi echikoro ichi muManaus, Belém, Fortaleza, Recife uye Salvador. Ndakaronga gungano reruwa rakaitirwa muManaus. Kwakanaya chaizvo zvekuti mvura yekunwa yataiva nayo yakasviba, uye takasara tisina nzvimbo yakanaka yekudyira. (Mumazuva iwayo, vanhu vaiwana zvekudya panzvimbo yegungano.) Ndakataura nemumwe mukuru wemasoja ndichimutsanangurira dambudziko redu. Akaronga kutipa mvura yekunwa yakakwana mazuva ese egungano uye akatumira masoja kuti aise matende maviri akakura panzvimbo yekubikira neyekudyira.
Pandakanga ndisipo, Mary aiparidza munharaunda yaiitwa bhizinesi nevanhu vekuPortugal. Nyaya dzainyanya kufarirwa imomo dzaiva dzekuita mari. Haana waakakwanisa kutaura naye nezveBhaibheri, saka akaudza vamwe vaishanda paBheteri kuti, “Ndingazogara kuPortugal kana ndashayisisa kumwe kwekugara.” Pasina nguva izvi zvaitika, takagamuchira tsamba yaitaura kuti tiende kunoshumira kuPortugal. Panguva iyoyo basa redu rainge rakabhanwa munyika macho, asi takabvuma kuenda pasinei nekuti pakutanga Mary akavhundutswa nazvo.
KUSHUMIRA MUPORTUGAL
Takasvika muLisbon, Portugal, muna August 1964. Hama dzedu dzaitambudzwa zvikuru nemapurisa epachivande ePortugal (PIDE). Nemhaka yaizvozvo, zvakanga zvakanaka kuti pataizosvika tisagamuchirwe neZvapupu zveko uye tirege kuwadzana nazvo. Taigara pane imwe imba tichimirira kupiwa mvumo yekugara munyika macho. Patakapiwa mavhiza edu, takatanga kurenda imwe imba. Muna January 1965, takazotaura nehofisi yebazi. Takafara chaizvo patakapinda musangano wedu wekutanga pashure pemwedzi mishanu.
Takanzwa kuti mapurisa aisecha dzimba dzehama dzedu zuva nezuva. Nemhaka yekuti dzimba dzeUmambo dzaivharwa, misangano yeungano yaiitirwa mudzimba dzehama. Mazana eZvapupu aiendeswa kumapurisa kuti anobvunzurudzwa. Hama ndidzo dzainyanya kubatwa zvisina kunaka kuitira kuti dzitaure mazita evaiitisa misangano. Kuti dzisatengesane, hama dzaishevedzana nemazita ekutanga chete akadai sekuti José kana kuti Paulo. Saka takatanga kuitawo izvozvo.
Chinangwa chedu chikuru chaiva chekuti hama dzedu dziwane zvekudya zvekunamata. Basa raMary raiva rekutaipa nyaya dzekudzidza dzeNharireyomurindi uye mamwe mabhuku. Aitaipa mashoko acho pane imwe mhando yebepa raizoshandiswa pakuprinda.
KUDZIVIRIRA MASHOKO AKANAKA MUDARE
Muna June 1966, imwe nyaya inokosha yakapinda mudare muguta reLisbon. Vanhu vose 49 veUngano yeFeijó vakamiswa pamberi pedare. Vose vaipomerwa mhosva yekuita musangano pamba zviri kunze kwemutemo. Ndakabatsira hama idzi kuti dzigadzirire kupinda mudare nekuita semuchuchisi aibvunzurudza Zvapupu. Taiziva kuti taizoruza nyaya yacho asi takaona kuti paizova neuchapupu hwakakura chaizvo. Gweta redu paraitidzivirira rakataura neushingi mashoko aGamarieri ari muBhaibheri. (Mab. 5:33-39) Nyaya yacho yakabudiswa munhau, uye hama nehanzvadzi dzacho dziri 49 dzakatongerwa kugara mujeri kwemazuva aibva pa45 kusvika kumwedzi mishanu nehafu. Zvinofadza kuti murume aiva gweta redu akabvuma kudzidza Bhaibheri uye akanga ava kutopinda misangano paakazofa.
Muna December 1966, ndakagadzwa kuva mutariri webazi uye ndakaita nguva yakawanda ndichishanda panyaya dzine chekuita nemutemo. Takaita zvese zvataigona kuti tipe zvikonzero zvepamutemo zvekuti nei Zvapupu zvaJehovha zvaifanira kunamata zvakasununguka muPortugal. (VaF. 1:7) Takazotanga kuzivikanwa zviri pamutemo musi wa18 December 1974. Hama Nathan Knorr naHama Frederick Franz, avo vakabva kumahofisi edu makuru, vakauya kuPortugal kuzofara nesu. Takaita musangano usingakanganwiki muguta reOporto uye reLisbon uye vose vakapinda vaiva 46 870.
Jehovha akanga avhura mukana wekuti basa riwedzere muzvitsuwa zvaiva nevanhu vaitaura chiPortuguese, kusanganisira zvitsuwa zvinoti: Azores, Cape Verde, Madeira uye São Tomé and Príncipe. Sezvo Zvapupu zvaiwedzera, pakanga pava kudiwa bazi rakati kurei. Parakazovakwa, Hama Milton Henschel vakapa hurukuro yekutsaurira bazi racho musi wa23 April 1988, uye pakanga paine vanhu 45 522. Zvaifadza kuva nehama nehanzvadzi 20 dzainge dzamboshumira semamishinari muPortugal, idzo dzakanga dzadzoka kuti dzione bazi racho richitsaurirwa.
TAKABATSIRWA NEMIENZANISO YEVAMWE VAKATENDEKA
Munguva yese yatashumira Jehovha takabatsirwa zvikuru nekuwadzana nehama dzakatendeka. Ndakawana chidzidzo chinokosha pataishanyira rimwe bazi ndichibatsira Hama Theodore Jaracz. Bazi racho rakanga riine dambudziko rakakura uye hama dzaiva muDare Rebazi dzakanga dzaita zvese zvadzaigona. Hama Jaracz vakanyaradza hama idzi vachiti: “Iye zvino yava nguva yekusiyira mweya mutsvene kuti ushande.” Patakashanya kuBrooklyn makumi emakore apfuura, ini naMary takawana nguva yekutandara naHama Franz pamwe chete nedzimwewo hama. Pavakakumbirwa kuti vataure chimwe chinhu nezvekushumira kwavakaita Jehovha kwemakore akawanda, Hama Franz vakati: “Ndinokukurudzirai kuti: Rambai muri musangano raJehovha rinooneka nyange zvodini. Ndiro rega riri kuita basa iro Jesu akarayira vadzidzi vake kuti vaite, basa rekuparidza mashoko akanaka eUmambo hwaMwari!”
Ini nemudzimai wangu tiri kuwana mufaro wechokwadi pakuita izvozvo. Tinofara patinoyeuka nguva yataiita basa rekushanyira mapazi. Kushanya ikoko kwakatipa mukana wekuonga basa rakanaka rinoitwa nevakuru nevadiki uye kuvakurudzira kuti varambe vachishumira Jehovha.
Makore afamba, uye tose tiri vaviri tava nemakore ekuma80. Mary anonetseka neutano. (2 VaK. 12:9) Takavawo nemimwe miedzo asi miedzo yacho yakatibatsira kusimbisa kutenda kwedu uye kuti titsunge kuramba takavimbika kuna Mwari. Patinofunga nezveupenyu hwedu tinonyatsoona kuti Jehovha akatiratidza mutsa wake usina kukodzera kuwanwa munzira dzakawanda. *
^ ndima 29 Douglas Guest akafa akavimbika kuna Jehovha musi wa25 October 2015, patakanga tichiri kugadzirira kuti tibudise nyaya ino.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
6 Zvino mugore remazana mana nemakumi masere vanakomana vaIsraeri vabuda munyika yeIjipiti,+ mugore rechina,+ mumwedzi waZivhi,+ kureva mwedzi wechipiri,+ Soromoni ava mambo waIsraeri, akavakira Jehovha imba.+
2 Imba yakavakirwa Jehovha naMambo Soromoni+ yaiva yakareba makubhiti makumi matanhatu,+ yakafara makumi maviri, uye yakakwirira makubhiti makumi matatu.+
3 Vharanda+ raiva nechepamberi petemberi yeimba yacho raiva rakareba makubhiti makumi maviri, riri pamberi porutivi rwakafara rweimba yacho. Rakanga rakadzika makubhiti gumi, riri pamberi peimba yacho.
4 Akagadzirira imba yacho mahwindo aiva nemafuremu aienda achiita maduku.+
5 Akavakawo imwe imba yeparutivi pamadziro eimba yacho, yaipoterera, akaivakira pamadziro eimba yacho kupoterera temberi yacho uye imba yomukatikati,+ akavaka dzimwe dzimba dzeparutivi+ dzaipoterera.
6 Imba yeparutivi youriri hwepasi yaiva yakafara makubhiti mashanu, uye yepakati yaiva yakafara makubhiti matanhatu, uye yechitatu yaiva yakafara makubhiti manomwe; nokuti akavaka achisiya mokuti matanda agare+ paimba yacho kupoterera nechokunze, kuti parege kuva nechinopinzwa mumadziro eimba.+
7 Zvino imba yacho payaivakwa, yaivakwa nematombo akacherwa,+ akatopera kugadzirwa; uye sando nematemo nezvokushandisa chero zvipi zvazvo zvesimbi, hazvina kunzwikwa muimba+ yacho payaivakwa.
8 Suo+ reimba yeparutivi youriri hwepasi, raiva kurutivi rwokurudyi rweimba yacho, uye vaikwira kune yechipiri nematanho aimonereka uye kubva pane yechipiri kuenda kune yechitatu.
9 Uyezve, akaramba achivaka imba yacho kuti aipedze,+ akafukidza mumba macho nematanda nemitsara yemapuranga omusidhari.+
10 Akavakawo dzimba dzeparutivi+ paimba yacho yose dzakanga dzakakwirira makubhiti mashanu, uye dzakanga dzakabatirira paimba yacho nematanda+ emisidhari.
11 Munguva iyi, shoko raJehovha rakasvika kuna Soromoni,+ richiti:+
12 “Kana iri imba iyi yauri kuvaka, kana uchizofamba mumirau yangu+ woita zvandakatonga,+ wochengeta mirayiro yangu yose nokufamba mairi,+ ndichaitawo shoko rangu kwauri randakaudza baba vako Dhavhidhi;+
13 ndichagara pakati pevanakomana vaIsraeri,+ uye handizosiyi vanhu vangu vaIsraeri.”+
14 Soromoni akaramba achivaka imba yacho kuti aipedze.+
15 Akavaka madziro omukati meimba yacho nemapuranga omusidhari. Kubvira pauriri hweimba yacho kusvikira pamatanda esirin’i akaifukidza nemapuranga mukati; uye akafukidza uriri hweimba yacho nemapuranga omujunipa.+
16 Akavakawo makubhiti makumi maviri kumativi eshure eimba yacho nemapuranga omusidhari, kubvira pauriri kusvikira kumatanda edenga, akaivakira Nzvimbo Tsvenetsvene+ muimba yomukatikati.+
17 Imba yacho, iyo temberi+ yaiva mberi kwayo,+ yaiva makubhiti makumi mana.
18 Mapuranga omusidhari aiva paimba yacho nechomukati akanga aine mifananidzo yakaita zvokutemerwa yezvishongo zvakaita semapudzi+ nezviremba zvemaruva akatumbuka.+ Zvose zvaiva zvemapuranga omusidhari; hapana dombo raioneka.
19 Zvino akagadzira mukati meimba yomukatikati+ yaiva mukati meimba yacho, kuti aise areka+ yesungano+ yaJehovha imomo.
20 Imba yomukatikati yaiva yakareba makubhiti makumi maviri, yakafara makubhiti makumi maviri,+ yakakwirira makubhiti makumi maviri; uye akaifukidza nendarama chaiyo,+ uye akafukidza atari+ nemapuranga omusidhari.
21 Soromoni akafukidza+ mukati meimba yacho nendarama chaiyo,+ akaita kuti cheni+ yendarama ipfuure nepamberi peimba yomukatikati,+ uye akaifukidza nendarama.
22 Akafukidza imba yacho yose nendarama,+ kusvikira imba yacho yose yapera; uye akafukidza atari+ yose yaiva nechokuimba yomukatikati nendarama.+
23 Uyezve, akagadzira makerubhi+ maviri muimba yomukatikati nematanda omuti wemafuta, rimwe nerimwe rakareba makubhiti gumi.+
24 Bapiro rimwe chete rekerubhi raiva makubhiti mashanu, uye rimwe bapiro rekerubhi racho raiva makubhiti mashanu. Kubvira kwokupedzisira kwebapiro raro kusvikira kwokupedzisira kwerimwe bapiro+ raro, aiva makubhiti gumi.
25 Kerubhi rechipiri raiva makubhiti gumi. Makerubhi acho maviri aiva akakura zvakafanana uye ane chimiro chakafanana.
26 Kerubhi rimwe chete rakanga rakareba makubhiti gumi, uye ndizvo zvakanga zvakaita rimwe kerubhi racho.
27 Akabva aisa makerubhi acho muimba yomukati, vakatambanudza mapapiro emakerubhi acho.+ Nokudaro bapiro rerimwe raisvika kumadziro uye bapiro rerimwe racho raisvika kune mamwe madziro; uye mapapiro awo aiva nechepakati peimba yacho, mapapiro acho akagunzvana.+
28 Akafukidzawo makerubhi acho nendarama.+
29 Akanyora mifananidzo yemakerubhi+ achiita zvokutemera, nemifananidzo yemichindwe+ nemifananidzo yemaruva akatumbuka+ pamadziro ose eimba yacho kumativi ose, mukati nokunze;
30 akafukidza uriri+ hweimba yacho nendarama, mukati nokunze.
31 Akagadzira suo reimba yomukatikati riine madhoo+ omuti wemafuta:+ mbiru dzomurutivi, magwatidziro uye chikamu chimwe chete pazvikamu zvishanu.
32 Madhoo acho maviri aiva omuti wemafuta, uye akanyora achiita zvokutemera paari mifananidzo yemakerubhi nemifananidzo yemichindwe nemaruva akatumbuka, akaafukidza nendarama; uye akarovera ndarama pamakerubhi acho nepamifananidzo yacho yemichindwe.
33 Ndiwo magadziriro aakaita suo retemberi, magwatidziro aiva omuti wemafuta, aine mativi mana akaenzana.
34 Madhoo acho maviri aiva omujunipa.+ Mapenga maviri edhoo racho aipeteka nepamahinji, uye mapenga maviri erimwe dhoo aipeteka nepamahinji.+
35 Akanyora mifananidzo yemakerubhi achiita zvokutemera nemifananidzo yemichindwe nemaruva akatumbuka, akafukidza mifananidzo yacho nendarama nhetenhete.+
36 Akavaka chivanze chomukati+ nemitsara+ mitatu yematombo akavezwa uye mutsara wematanda omusidhari.
37 Nheyo+ dzeimba yaJehovha dzakavakwa mugore rechina, mumwedzi waZivhi;+
38 uye mugore rechigumi nerimwe, mumwedzi waBhuri, iwo mwedzi wechisere, imba yacho yakapera,+ zvinhu zvayo zvose nepurani yayo yose;+ zvokuti akapedza makore manomwe achiivaka.
Tumirawo vamwe
Tumirawo vamwe
1 Madzimambo 6
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=11&Chapter=6&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D6%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nhau 100: Jesu Ari Mubindu
Vabva mukamuri rapamusoro, Jesu navaapostora vake vanoenda kubindu reGetsemani. Vakauya muno kazhinji kare. Zvino Jesu anovaudza kuti varambe vakamuka vachinyengetera. Ipapo anoenda kure kadaro kaduku, anokotamisira chiso chake pasi kuti agonyengetera.
Gare gare Jesu anodzokera pana vaapostora vake. Unofunga kuti vari kuitei? Vavete! Jesu anovaudza katatu kuti vanofanira kuramba vakamuka, asi nguva imwe neimwe yaanodzokera anovawana vakavata. 'Mungavata seiko panguva yakadai seino?' Jesu anotaura kudaro nguva yokupedzisira yaanodzoka. 'Nguva yasvika yokuti ini ndigamuchidzwe kuvavengi vangu.'
Chinguvanacho chaicho ruzha rweboka guru runonzwika. Tarira! Varume vari kuuya neminondo netsvimbo! Vakabata mazhonje okuvavhenekera. Pavanoswedera pedyosa, mumwe anobuda muboka ndokunanga Jesu. Anomusveta, sezvaunoona pano. Murumeyo ndiJudhasi Iskarioti! Neiko achitsvoda Jesu?
Jesu anobvunza Judhasi kuti: 'Judhasi, unondichera netsvodo here?' Hungu, tsvodo chiratidzo. Inozivisa vanhu vanaJudhasi kuti uyu ndiJesu, munhu wavanoda. Nokudaro vavengi vaJesu vanouya pamberi kuzomubata. Asi Petro haazovaregi vachitora Jesu pasina kurwa. Anozvomora munondo waauya nawo ndokurova murume ari pedyo naye. Munondo unotipotsei musoro womurumeyo ndokucheka nzeve yake yokurudyi. Asi Jesu anobata nzeve yomurumeyo ndokuiporesa.
Jesu anoudza Petro kuti: 'Dzosera munondo wako mumuhara wawo. Haufungi here kuti ndinogona kukumbira Baba vangu zvuru zvengirozi kuzondiponesa?' Hungu, anogona! Asi Jesu haakumbiri Mwari kutumira ngirozi dzipi nedzipi, nokuti anoziva kuti nguva yasvika yokuti vavengi vake vamutore. Nokudaro anovarega vachienda naye. Ngationei kuti chii chinoitika kuna Jesu zvino.
Mateo 26:36-56; Ruka 22:39-53; Johane 18:1-l2.
Mibvunzo
- Jesu nevaapostora vake vanoenda kupi pashure pokubva mukamuri repamusoro, uye anovaudza kuti vaitei?
- Jesu anowanei paanodzoka kune vaapostora, uye izvi zvinoitika kangani?
- Ndiani anopinda mubindu, uye Judhasi Iskarioti anoitei, sezvinoratidzwa mumufananidzo?
- Nei Judhasi achitsvoda Jesu, uye Petro anoitei?
- Jesu anotii kuna Petro, asi nei Jesu asingakumbiri Mwari kuti amutumire chero ngirozi dzipi zvadzo?
Mibvunzo yokuwedzera
- Verenga Mateo 26:36-56.
Nzira iyo Jesu akapa nayo vadzidzi vake zano muenzaniso wakanaka sei kuvakuru vechiKristu nhasi? (Mat. 20:25-28; 26:40, 41; VaG. 5:17; VaEf. 4:29, 31, 32)
Jesu aiona sei kushandiswa kwezvombo kurwisa mumwe munhu? (Mat. 26:52; Ruka 6:27, 28; Joh. 18:36)
- Verenga Ruka 22:39-53.
Ngirozi payakazviratidza kuna Jesu mubindu reGetsemani kuti imusimbise, izvi zvakaratidza kuti Jesu akanga ava kuzununguka mukutenda kwake here? Tsanangura. (Ruka 22:41-43; Isa. 49:8; Mat. 4:10, 11; VaH. 5:7)
- Verenga Johane 18:1-12.
Jesu akadzivirira sei vadzidzi vake pavashori vake, uye tingadzidzei pamuenzaniso uyu? (Joh. 10:11, 12; 18:1, 6-9; VaH. 13:6; Jak. 2:25)
Inzwa zvimwe
Anonyengetera Achirwadziwa Zvikuru
Nei Jesu achinyengetera achiti: “Bvisai kapu iyi kwandiri”? Ava kutiza basa rake rekufira vanhu kuti avadzikinure here?
Kristu Anotengeswa Uye Anosungwa
Judhasi anokwanisa kuwana pana Jesu kunyange pari pakati peusiku.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
14 “Imi muri vanakomana vaJehovha Mwari wenyu.+ Musazvicheka-cheka+ kana kuzviveura+ pahuma dzenyu nokuda kwomunhu akafa.
2 Nokuti iwe uri rudzi rutsvene+ kuna Jehovha Mwari wako, uye Jehovha akakusarudza kuti uve rudzi rwake, pfuma chaiyo,+ pakati pemarudzi ose ari pamusoro penyika.
3 “Usadya chinhu chinosemesa chorudzi chero rupi zvarwo.+
4 Aya ndiwo marudzi emhuka dzamungadya:+ nzombe, gwai nembudzi,
5 nondo hono nemhara nemhembwe+ nembudzi yomusango nemharapara negwai romusango nengururu;
6 mhuka dzose dzine mahwanda akaparadzana uye dzine mahwanda akatsemuka pakati, idzo mhuka dzinodzeya.+ Mungadya idzodzo.
7 Asi pane dziya dzinodzeya kana kuti dzine mahwanda akaparadzana, asina kubatana, musadya dzorudzi urwu dzinoti: ngamera+ netsuro+ nembira,+ nokuti dzinodzeya asi hadzina mahwanda akaparadzana. Hadzina kuchena kwamuri.
8 Uyewo nguruve,+ nokuti ine mahwanda akaparadzana asi haidzeyi. Haina kuchena kwamuri. Musadya nyama yadzo chero ipi zvayo, uye musabata zvitunha zvadzo.+
9 “Pazvinhu zvose zviri mumvura mungadya zvorudzi urwu: Mungadya henyu zvinhu zvose zvine zvimbi nemakwande.+
10 Asi musadya zvinhu zvose zvisina zvimbi nemakwande.+ Hazvina kuchena kwamuri.
11 “Mungadya henyu shiri chero ipi zvayo yakachena.
12 Asi idzi ndidzo dzamusingafaniri kudya: gondo nehungwe negora dema,+
13 ngavi tsvuku nengavi nhema+ noruvangu maererano nemarudzi arwo;
14 nemakunguo+ ose maererano nemarudzi awo;
15 nemhou+ nezizi neshiri yomugungwa norukodzi maererano nemarudzi arwo;
16 zizi duku nezizi rine nzeve refu+ nedhadha romumvura,
17 nesekwe romuromo murefu+ negora neshambira,
18 neshuramurove neshorechena maererano nemarudzi ayo, nemhupupu nechiremwaremwa.+
19 Zvisikwa zvose zvine mapapiro zvinofamba zvakawanda hazvina kuchena kwamuri.+ Hazvifaniri kudyiwa.
20 Mungadya henyu zvisikwa zvose zvinobhururuka zvakachena.
21 “Hamufaniri kudya chero chinhu chipi zvacho chakafa choga.+ Ungachipa hako chero mutorwa upi zvake ari mukati memagedhi ako, uye angachidya hake; kana kuti chingatengeserwa wokune imwe nyika, nokuti imi muri rudzi rutsvene kuna Jehovha Mwari wenyu.
“Usabika mbudzana nomukaka waamai vayo.+
22 “Unotofanira kupa chegumi chezvibereko zvako zvose zvembeu yako, chiya chinobva mumunda gore negore.+
23 Unofanira kudyira chegumi chezviyo+ zvako, waini yako itsva nemafuta ako nematangwe emombe dzako neemakwai ako pamberi paJehovha Mwari wako;+ kuti udzidze kutya Jehovha Mwari wako nguva dzose.+
24 “Zvino kana rwendo rukanyanya kukurebera,+ zvokuti hauzokwanisi kuchitakura, sezvo nzvimbo ichasarudzwa naJehovha Mwari wako kuti aise zita rake+ ipapo ichange yakanyanya kuva kure newe, (nokuti Jehovha Mwari wako achakukomborera,)+
25 unofanira kuchiita kuti chive mari, woputira mari yacho muruoko rwako woenda kunzvimbo ichasarudzwa naJehovha Mwari wako.
26 Unofanira kutengawo nemari yacho chero zvose zvingapangwa nomweya wako,+ mombe nemakwai nembudzi newaini nedoro rinodhaka+ nechinhu chero chipi zvacho chingakumbirwa nomweya wako kwauri; uye udyire ipapo pamberi paJehovha Mwari wako, ufare,+ iwe neimba yako.
27 Uye haufaniri kusiya muRevhi ari mukati memagedhi ako,+ nokuti haana mugove kana nhaka pamwe chete newe.+
28 “Panopera makore matatu uuye nechegumi chose chezvibereko zvako zvegore iroro,+ uzviise mukati memagedhi ako.
29 Uye muRevhi,+ nokuti haana nhaka kana mugove pamwe chete newe, nomutorwa+ nenherera nechirikadzi,+ vari mukati memagedhi ako, ngavauye, ngavadye vagute; kuti Jehovha Mwari wako akukomborere+ mumabasa ose+ oruoko rwako auchaita.
Tumirawo vamwe
Tumirawo vamwe
Dheuteronomio 14
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=5&Chapter=14&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D14%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MAZANO OKUBATSIRA MHURI | VAKAROORANA
Tenda Zvinoitwawo Nemumwe Wako
DAMBUDZIKO
Kuti imba isimbe, murume nemudzimai vanofanira kutendana. Asi mudzimba dzakawanda, varume nemadzimai havachaoni unhu hwakanaka hwemumwe wavo kana kutendana. Mubhuku rake rinonzi Emotional Infidelity, mumwe chipangamazano panyaya dzemhuri akati vanhu vakawanda vanouya kwaari “vanonyanya kutaura zvinotadza kuitwa nemumwe wavo kupfuura zvakanaka zvaanoita. Vanenge vachitaura zvavari kuda kuti zvigadziriswe asi havatauri zvakanaka zviri kuitika mumba mavo. Chinhu chavasingazivi ndechokuti kutendana ndeimwe nzira yekuratidzana rudo.”
Iwe nemumwe wako mungaitei kuti dambudziko iri risaitika kwamuri?
ZVAUNOFANIRA KUZIVA
Kutendana kunogona kuderedza kusawirirana mumba. Kana murume nemudzimai vakaedza kuona zvakanaka zvinoita mumwe uye voudzana, zvichaita kuti vawedzere kudanana. Kana mumwe akaziva kuti anokosheswa, zvichaita kuti vasanyanya kunetsana kana pakaitika kusawirirana.
Madzimai. Bhuku rambotaurwa rinonzi Emotional Infidelity rinoti, “Madzimai akawanda haawanzooni kushanda nesimba kunoita varume vavo pakuchengeta mhuri.” Mune dzimwe nyika, dambudziko iri rinoitika kunyange kana vose vari vaviri vachienda kubasa.
Varume. Varume havawanzokoshesi zvinhu zvinoitwa nemadzimai zvakadai sekuenda kubasa, kurera vana kana kuti mamwe mabasa avanoita pamba. Fiona, * ava nemakore matatu akaroorwa anoti: “Tose tinombokanganisa uye pandinokanganisa, ndinorwadziwa. Saka kana murume wangu akanditenda pane zvandinenge ndaitawo pamba, ndinobva ndaona kuti achiri kundida, kunyange zvazvo ndiine zvandinombokanganisawo.”
Murume kana mudzimai akaona sekuti mumwe wake haasi kutomboona zvakanaka zvaari kuita, zvinogona kuparadza imba yavo. Mudzimai anonzi Valerie anoti, “Kana mumwe wako asingachakukoshesi, unogona kutanga kufarira mumwe munhu waunoona seanokukoshesa.”
ZVAUNGAITA
Tarisa zvinoitwa nemumwe wako. Vhiki rinotevera, tarisa unhu hwakanaka hune mumwe wako. Tarisawo zvaanoita zvinobatsira kuti zvinhu zvifambe zvakanaka pamba, zvawanga usingambotarisi. Panopera vhiki racho, nyora (1) unhu hwakanaka hwaunoyemura pamumwe wako uye (2) zvinhu zvaakaita zvinobatsira mhuri yenyu.—Zvinotaurwa neBhaibheri: VaFiripi 4:8.
Kuita izvi kwakanakirei? Mudzimai anonzi Erika anoti, “Kana mava nemakore maroorana, unogona kutanga kusakoshesa mumwe wako. Unenge usingachaoni zvakanaka zvaanoita, wava kungotsvaka zvaanokanganisa.”
Zvibvunze kuti: ‘Ndinotendawo here zvinoitwa nemumwe wangu?’ Ngatitii murume wako agadzirisa zvinhu zvanga zvafa pamba, unoramba wakanyarara here usingamutendi, uchiti ‘handiti ndiro basa rake?’ Kana uri murume, unoona here sekuti basa rinoitwa nemudzimai wako pakuchengeta vana harisi basa raungamutendera nokuti ndiro basa rake saamai vemba? Itozvidzidzisa kuti uone zvakanaka zvinoitwa nemumwe wako pakubatsira kuti zvinhu zvifambe zvakanaka mumhuri, zvingava zvikuru kana kuti zvidiki uye mutende.—Zvinotaurwa neBhaibheri: VaRoma 12:10.
Murumbidze. Bhaibheri rinoti “ratidzai kuti munoonga” kwete kuti zvingogumira mumwoyo. (VaKorose 3:15) Saka gara uchitenda mumwe wako. Murume anonzi James anoti, “Mudzimai wangu paanondirumbidza nezvandinenge ndaita, ndinobva ndawedzera kushanda nesimba kuti ndive murume akanaka.”—Zvinotaurwa neBhaibheri: VaKorose 4:6.
Varume nemadzimai vanotendana nekurumbidzana vanosimbisa rudo rwavo. Mumwe murume anonzi Michael anoti, “Ndinofunga kuti dzimba dzakawanda dzinogona kuramba dzakamira kana varume nemadzimai vakaramba vachiona zvakanaka zvinoitwa nemumwe. Kana vakatadza kuwirirana pane chimwe chinhu, havambofungi zvekurambana nekuti vanenge vachikoshesa muchato wavo.”
^ ndima 9 Mamwe mazita akachinjwa.
Inzwa zvimwe
Bhaibheri Rinoti Kudii Nezvekutenda Zvaunoitirwa?
Kuita izvi kune zvazvakanakira. Ungaita sei kuti ukwanise kuzviita?


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
38 Zvino Jehovha akapindura Jobho ari mudutu,+ akati:
2 “Ndianiko uyu ari kudzikatidza zvakarongwa
Nemashoko asina zivo?+
3 Ndapota, zvisunge muchiuno somurume,
Uye rega ndikubvunze, iwe undiudze.+
4 Wakanga uri kupi pandakavaka nheyo yenyika?+
Ndiudze, kana uchinzwisisa.
5 Ndiani akatara kukura kwayo, kana uchiziva
Kana kuti ndiani akatambanudza tambo yokuyeresa pamusoro payo?
6 Ko zvigadziko+ zvayo zvakadzikwa pai,
Kana kuti ndiani akamisa dombo rayo repakona?
7 Nyeredzi dzemangwanani+ padzakashevedzera nomufaro pamwe chete,
Uye vanakomana vose vaMwari+ pavakatanga kushevedzera vachirumbidza?
8 Ndiani akadzivira gungwa nemasuo,+
Iro rakabuda sezvarinoita parinoputika richibuda muchibereko;
9 Pandakaisa gore kuti rive nguo yaro
Uye zarima kuti rive jira rokuriputirisa,
10 Ndikariisira murau wangu
Nokuisa muzariro nemasuo,+
11 Ndikati, ‘Ungasvika apa, asi haungapfuuri;+
Uye mafungu ako makuru anogumira apa’?+
12 Wakamborayira mangwanani kubvira pakatanga mazuva ako here?+
Ndiwe wakaita kuti mambakwedza azive nzvimbo yawo here,
13 Kuti abate migumo yenyika,
Kuti vakaipa vazunzwe vachibva pairi?+
14 Inozvishandura sevhu+ riri pasi pechisimbiso,
Uye zvinhu zvinobuda sokunge zvakapfekedzwa.
15 Vakaipa vanovharirwa chiedza chavo,+
Uye ruoko runozvikwidziridza runotyoka.+
16 Wakasvika panonyuka mvura yegungwa here,
Kana kuti wakambofamba-famba+ uchitsvaka mvura yakadzika+ here?
17 Wakambovhurirwa magedhi orufu+ here,
Kana kuti ungaona magedhi ezarima+ here?
18 Wakambonzwisisa nezvenzvimbo dzakafara dzenyika here?+
Taura, kana wava kuzviziva zvose.
19 Nzira inoenda kunogara chiedza iri kupi?+
Kana riri rima, nzvimbo yaro iri kupi?
20 Kuti uende nazvo kumuganhu wazvo
Uye kuti unzwisise migwagwa inoenda kumba kwazvo?
21 Wava kuzviziva nokuti wakaberekwa panguva iyoyo,+
Uye nokuti mazuva ako mazhinji here?
22 Wakambopinda mumatura echando,+
Kana kuti unoona matura echimvuramabwe,+
23 Zvandakachengetera nguva yokutambudzika,
Nokuda kwezuva rokurwa nerehondo here?+
24 Zvino nzira inopararira nayo chiedza iri kupi,
Neinopararira nayo mhepo yokumabvazuva+ panyika?
25 Ndianiko akagadzirira mafashamo pokuyerera napo
Uye gore redutu rinotinhira nzira yaro,+
26 Kuti mvura inaye panyika isina munhu,+
Parenje risina munhu wepanyika,
27 Kuti nzvimbo dzakaparadzwa nemadutu pamwe chete nematongo zvigutswe
Uye kuita kuti uswa humere?+
28 Ko mvura inonaya ina baba here,+
Kana kuti ndiani akabereka madonhwe edova?+
29 Mvura yakaita chando inobuda mudumbu raani,
Ndiani akabereka mazaya echando+ chokudenga?
30 Mvura inoramba yakavanda sokunge kuti iri pasi pedombo,
Uye pamusoro pemvura yakadzika panoumbana.+
31 Ungasunga zvakasimba zvisungo zveboka renyeredzi reKima here,
Kana kuti ungasunungura tambo dzeboka renyeredzi reKesiri here?+
32 Ungabudisa boka renyeredzi reMazaroti panguva yaro yakatarwa here?
Uye ungafambisa boka renyeredzi reAshi pamwe chete nevanakomana varo here?
33 Wava kuziva mirau yokumatenga here,+
Kana kuti ungaisa simba rawo panyika here?
34 Ungashevedzera zvinonzwika kumakore,
Zvokuti mvura zhinji ingakufukidza here?+
35 Ungatuma mheni kuti dziende
Dzoti kwauri, ‘Tiri pano!’ here?
36 Ndiani akaisa uchenjeri+ mumakore akaturikidzana,
Kana kuti ndiani akapa chinhu chinoshamisa chokudenga kunzwisisa?+
37 Ndiani anganyatsoverenga makore nouchenjeri,
Kana kuti ndiani angadurura zvirongo zvemvura zvokudenga,+
38 Guruva parinodururuka sezvinoita simbi yakanyungudutswa,
Uye mavhinga enyika paanonamatirana?
39 Ungavhimira shumba mhuka
Uye ungagutsa nhomba huru yevana veshumba,+
40 Pavanoti hwatata munzvimbo dzokuvanda,+
Kana kuti pavanoramba vari munzvimbo dzakavandika dzokuti vavandire here?
41 Ndiani anogadzirira gunguo zvokudya+ zvaro,
Vana varo pavanochemera kubatsirwa naMwari,
Pavanoramba vachidzungaira nokuti hapana chokudya?
Tumirawo vamwe
Tumirawo vamwe
Jobho 38
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=18&Chapter=38&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D18%26Chapter%3D38%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
VECHIDUKU VANOBVUNZA KUTI
Tinofanira Kurambana Here? (Chikamu 2)
Unofanira kuudza sei mumwe wako kana mava kuda kurambana? Kutanga, sarudza kuti ndepapi pazvinoita kuti mukurukurirane. Pangava papi?
Uri iwe uri kurambwa waizoda kuti zviitwe sei? (Mateu 7:12) Waizoda kuti zvitaurwe pamberi pevamwe vanhu here? Hawaizoda kuti zvidaro.
Kunze kwokunge zvisingaiti, zvaizova zvakanaka kuti musagumisa kufambidzana kwenyu muchishandisa muchina wokudavira foni, kutumira meseji pafoni kana kuti pakombiyuta. Sarudza nguva nenzvimbo zvichaita kuti mukwanise kukurukura nyaya iyi inokosha.
Unofanira kutaura kuti kudii kana nguva yokuti utaure yasvika? Muapostora Pauro akakurudzira vaKristu kuti ‘vataurirane chokwadi.’
Saka nzira yakanakisisa ndeyokuti uve akangwarira asi usingatsuduguki. Taura zvakajeka nei uchifunga kuti kufambidzana kwenyu hapana kwakunokusvitsai.
Haufaniri hako kutaura ndandanda yezvikanganiso kana kuti kuramba uchingotsoropodza mumwe wako. Chokwadi, pane kuti utaure kuti, “Hauite izvi” kana kuti “Haumbofi wakaita izvo,” zvingava nani kuti utaure mashoko ane chokuita nemanzwiro ako—“Ndinoda munhu aka- . . .” kana kuti “Ndinofunga kuti kufambidzana uku kunofanira kuguma nokuti . . .”
Ino haisi nguva yokuti pamunhondo pamusasa kana kuti yokuchinjwa mafungiro ako nomumwe munhu. Yeuka kuti wasarudza kumuramba pamusana pechikonzero chakanaka. Saka ngwarira kana mumwe wako akaedza kuchinja mafungiro ako achikunyengetedza nemanomano. Mumwe musikana anonzi Lori anoti, “Pashure pokunge ndaramba mukomana wangu, akatanga kugara akasuruvara nguva dzose. Ndinofunga kuti aiita izvozvo kuitira kuti ndimunzwire tsitsi. Ndaimunzwira tsitsi asi handina kumbobvumira zvaaiita kuti zvichinje chisarudzo changu.” Kufanana naLori, ziva zvaunoda. Omerera pane zvaunenge wasarudza. Aiwa wako ngaave aiwa.—Jakobho 5:12.
Migumisiro Yokurambana.
Usashamisike kana ukambosuruvara kwekanguva pashure pokunge marambana. Ungatonzwa sezvakaita munyori wepisarema akati: “Ndavhiringidzika, ndakotama zvakanyanya; zuva rose ndinofamba-famba ndakasuruvara.”
Dzimwe shamwari dzinenge dziine chinangwa chakanaka dzingaedza kubatsira dzichikukurudzira kuti mudzokererane. Ngwarira! Uchatofanira kurarama nemigumisiro yezvaunenge wasarudza—kwete neshamwari dzako. Saka usazeza kuramba wakaomerera pachisarudzo chako—kunyange uchirwadziwa nezvinenge zvaitika.
Iva nechokwadi chokuti pakupedzisira, kurwadziwa kwaunoita kuchapera. Panguva ino, wadii kutora matanho anobatsira, seanotevera, kuti ukurire mamiriro acho ezvinhu?
Taura manzwiro ako kune munhu waunovimba naye.—Zvirevo 15:22.
Nyengetera kuna Jehovha nezvenyaya yacho.—Pisarema 55:22.
Ramba uine zvizhinji zvokuita.—1 VaKorinde 15:58.
Usazviita zindoga!—Zvirevo 18:1.
Ibva watanga kushamwaridzana nevanhu vanokukurudzira. Edza kuramba uchifunga zvinhu zvinobatsira.—VaFiripi 4:8.


text:
Kudanwa Kubva Murima
“[Jehovha] akakudanai kuti mubve murima mupinde muchiedza chake chinoshamisa.”
NZIYO: 116, 102
1. Rondedzera zvakaitika pakaparadzwa Jerusarema.
MUNA 607 B.C.E., uto guru reBhabhironi rakapinda muguta reJerusarema richitungamirirwa naMambo Nebhukadhinezari II. Bhaibheri rinotaura nezvekuurayiwa kwakazoitwa vanhu richiti: “[Nebhukadhinezari] akauraya majaya avo nebakatwa muimba yenzvimbo yavo tsvene, haana kunzwira tsitsi jaya kana mhandara, akwegura kana ndonda. . . . Akapisa imba yaMwari wechokwadi, akaputsa rusvingo rweJerusarema; uye vakapisa shongwe dzaro dzose dzokugara nomoto nezvinhu zvaro zvose zvinokosha, zvokuti zvose zvakaparadzwa.”
2. Jehovha akapa nyevero ipi nezvekuparadzwa kweJerusarema, uye chii chaizoitika kuvaJudha?
2 Vagari vemuJerusarema vanofanira kunge vasina kushamisika nekuparadzwa kwaro. Kwemakore, vaprofita vaMwari vakanga vanyevera vaJudha kuti kana vakaramba vasingateereri Mutemo waMwari vaizoiswa mumaoko evaBhabhironi. VaJudha vakawanda vaizourayiwa nebakatwa uye vaya vaizopukunyuka vaigona kuzorarama upenyu hwavo hwese senhapwa muBhabhironi. (Jer. 15:2) Vanhu vainge vatapwa vairarama upenyu hwakaita sei muBhabhironi? Pane zvakamboitikawo here kuvaKristu zvakafanana nezvakaitika kuvanhu vakanga vatapwa neBhabhironi? Kana zviripo, zvakaitika riini?
UPENYU HWEMUBHABHIRONI
3. Kugara senhapwa muBhabhironi kwakanga kwakasiyana papi neuranda hwakamboitwa nevaIsraeri muIjipiti?
3 Zvakanga zvafanotaurwa nevaprofita zvakaitika. Achishandisa Jeremiya, Jehovha akaudza vanhu vaizotapwa kuti vagamuchire upenyu hwaizenge hwavapo uye kuti vanakidzwe nahwo. Akati: “Vakai dzimba [muBhabhironi], mugare madziri, dyarai minda, mudye zvibereko zvayo. Tsvakaiwo rugare rweguta randakaita kuti mutapwe muchienda kwariri, murinyengeterere kuna Jehovha, nokuti murugare rwaro muchava norugare rwenyu.” (Jer. 29:5, 7) Vaya vakaita kuda kwaMwari vakararama upenyu hwakangoda kufanana nehwevanhu vemuBhabhironi. Vanhu vakanga vavatapa vaivabvumira kuti vatonge vega dzimwe nyaya dzine chekuita nevaJudha uye vaivabvumira kuti vaende kwavanoda munyika macho. Panguva iyoyo, muBhabhironi mainyanya kuitwa zvekutengeserana, uye zvinyorwa zvakacherwa zvinoratidza kuti vaJudha vakawanda vakadzidza zvekutenga nekutengesa pavaiva muBhabhironi uye vamwe vavo vakadzidza unyanzvi hwekuita mabasa emaoko. Vamwe vaJudha vakatova vapfumi. Kugara senhapwa muBhabhironi kwaisarwadza seuranda hwakanga hwamboitwa nevaIsraeri muIjipiti mazana emakore akanga apfuura.
4. Ndevapi vamwe vaitambura pamwe chete nevaJudha vakanga vasina kutendeka, uye nei vaisakwanisa kuita zvese zvaitaurwa neMutemo?
4 Kunyange zvazvo vaJudha vaiwana zvavaida pakurarama, vaiwanawo here zvavaida pakunamata? Temberi yaJehovha neatari yayo zvakanga zvaparadzwa, uye upristi hwakanga husingachashandi zvakarongeka. Pakati pevaJudha vakanga vatapwa paiva nevashumiri vaMwari vakanga vasina kuita zvinhu zvaikodzera kuti varangwe, asi vakangotamburawo pamwe chete nerudzi rwese. Zvisinei, vakaita zvavaigona kuti vachengete Mutemo waMwari. Semuenzaniso, Dhanieri neshamwari dzake nhatu dzaiti Shadreki, Misheki naAbhedhinego, vakaramba zvekudya zvairambidzwa vaJudha. Uye tinoziva kuti Dhanieri aigara achinyengetera kuna Mwari. (Dhan. 1:8; 6:10) Kunyange zvakadaro, muJudha aitya Mwari aisakwanisa kuita zvese zvaitaurwa muMutemo ari pasi pehurumende yechihedheni.
5. Jehovha akapa vanhu vake tariro ipi, uye nei vimbiso iyi yaishamisa?
5 VaIsraeri vaizokwanisa kunamata Mwari zvakare nenzira inonyatsogamuchirika here? Panguva iyoyo, zvaiita sekuti vaisazokwanisa nekuti Bhabhironi yaisambosunungura nhapwa dzayo. Asi Mwari akanga avimbisa kuti vanhu vake vaizosunungurwa uye ndizvo zvakaitika. Zvinovimbiswa naMwari hazvikundikani.
VAKRISTU VAKAMBOTAPWAWO NEBHABHIRONI HERE?
6, 7. Nei zvakakodzera kuti tigadzirise manzwisisiro edu panyaya yekutapwa kwevanhu vaMwari neBhabhironi mazuva ano?
6 Pane zvakamboitika kuvaKristu here zvakafanana nekutapwa kwakaitwa vaIsraeri neBhabhironi? Kwemakore akawanda, magazini ino yaitaura kuti vashumiri vaMwari vemazuva ano vakatapwa neBhabhironi muna 1918 uye vakasunungurwa kubva muBhabhironi muna1919. Asi nemhaka yezvikonzero zvatichakurukura munyaya ino neinotevera, zvainge zvakakodzera kuti tiongorore zvakare nyaya yacho.
7 Funga izvi: Bhabhironi Guru ndiro mubatanidzwa wezvitendero zvese zvenhema. Saka kuti titi vanhu vaMwari vakatapwa neBhabhironi Guru muna 1918, vaifanira kunge vakava varanda vechitendero chenhema panguva iyoyo. Asi zvakaitika zvinoratidza kuti makumi emakore Hondo Yenyika I isati yatanga, vashumiri vaMwari vakazodzwa vaitobuda kubva muBhabhironi Guru, kwete kuva nhapwa dzaro. Kunyange zvazvo chiri chokwadi kuti vakazodzwa vakatambudzwa panguva yehondo yenyika yekutanga, izvi zvainyanya kukonzerwa nehurumende dzenyika, kwete neBhabhironi Guru. Saka hazviiti kuti titi vanhu vaJehovha vakatapwa neBhabhironi Guru muna 1918.
VANHU VAMWARI VAIVA MUUTAPWA HWEBHABHIRONI RIINI?
8. Tsanangura kuti chiKristu chechokwadi chakakanganiswa sei. (Ona mufananidzo uri panotangira nyaya ino.)
8 Papendekosti ya33 C.E., zviuru zvevaJudha nevamwe vakanga vatendeukira kuchiJudha zvakazodzwa nemudzimu mutsvene. VaKristu ivavo vakava “dzinza rakasarudzwa, upristi hwoumambo, rudzi rutsvene, vanhu [vaMwari] chaivo.” (Verenga 1 Petro 2:9, 10.) Vaapostora pavaivapo, vakaramba vachichengetedza ungano dzevanhu vaMwari. Zvisinei, pakafa vaapostora, pakava nevarume vaitaura “zvinhu zvisina kururama kuti vatsause vadzidzi vavatevere.” (Mab. 20:30; 2 VaT. 2:6-8) Vakawanda vevarume ava vaiva nemabasa avaiita muungano, vachishumira sevatariri uye pave paya “semabhishopu.” Pakatanga kuva neboka revanhu vaizviita vakuru vakuru, kunyange zvazvo Jesu ainge audza vateveri vake kuti: “Mose muri hama.” (Mat. 23:8) Varume vakakurumbira vainge vadzidza dzidziso dzaAristotle naPlato vakatanga kudzidzisa dzidziso dzenhema vachiita kuti dzidziso dzakachena dzeShoko raMwari dzishaye basa zvishoma nezvishoma.
9. Rondedzera kuti chiKristu chakatsigirwa sei neUmambo hweRoma uye zvakaguma nei.
9 Muna 313 C.E., Mambo weRoma aiva muhedheni ainzi Constantine akaita kuti chiKristu ichi chakatsauka chizivikanwe zviri pamutemo. Kubva panguva iyoyo, Chechi neHurumende zvakatanga kushanda pamwe chete. Semuenzaniso, pashure pemusangano weCouncil of Nicaea, Constantine, uyo aivapo pamusangano wacho, akaudza mupristi ainzi Arius kuti abude munyika macho nekuti Arius wacho akanga aramba kubvuma kuti Jesu ndiMwari. Pave paya, panguva yaitonga Mambo Theodosius I (379-395 C.E.), Chechi yeKaturike, iyo yaiva chiKristu chakanga chavhengana nechihedheni, yakava chitendero chepamutemo cheUmambo hweRoma. Vaongorori vezvakaitika kare vanoti Umambo hweRoma hwakatanga kuonekwa sehwechiKristu panguva yaitonga Mambo Theodosius. Asi chokwadi ndechekuti pakazosvika nguva iyoyo, chiKristu chakatsauka chakanga chatobatana nemasangano ezvitendero zvechihedheni zvemuUmambo hweRoma senhengo dzeBhabhironi Guru. Kunyange zvakadaro, vaKristu vakazodzwa vashomanana vakanga vakaita segorosi vaiita zvese zvavaigona kuti vanamate Mwari, asi hapana aimboteerera zvavaitaura. (Verenga Mateu 13:24, 25, 37-39.) Vainge vakatapwa neBhabhironi.
10. Chii chakaita kuti vanhu vaida kuziva chokwadi vatange kuva nemibvunzo pamusoro pezvaidzidziswa nechechi?
10 Kunyange zvakadaro, mumazana emakore mashoma pashure pekuberekwa kwaKristu, vanhu vakawanda vaikwanisa kuverenga Bhaibheri muchiGiriki kana kuti muchiLatin. Saka vaigona kuenzanisa dzidziso dzeShoko raMwari nezvaidzidziswa nechechi. Vamwe pavakaona kuti zvaidzidziswa nechechi zvaipesana nezvavaiverenga muBhaibheri, vakaramba dzidziso dzechechi. Asi zvaiva nengozi kuti vaudzewo vamwe zviri muBhaibheri uye zvaigona kutovaurayisa.
11. Bhaibheri rakatanga sei kudzorwa nevafundisi?
11 Nekufamba kwenguva, mitauro yeBhaibheri yakanga isisashandiswi nevanhu vakawanda, uye chechi yairambidza vanhu kuti vashandure Shoko raMwari kuti rive mumitauro yaishandiswa nevakawanda. Saka vafundisi nevamwe vakadzidza chete ndivo vaigona kuzviverengera Bhaibheri, kunyange zvazvo vamwe vafundisi vaisagona kuverenga nekunyora zvakanaka. Chero ani zvake airamba zvaidzidziswa nechechi airangwa zvikuru. Vashumiri vaMwari vakazodzwa avo vainge vakatendeka vaifanira kuita misangano pachivande uye vamwe vavo vaisatombokwanisa kudaro. Kungofanana nezvakaitika kuvaIsraeri vakatapwa neBhabhironi, “upristi hwoumambo” hwevakazodzwa hwakanga husingachakwanisi kushanda zvakarongeka. Bhabhironi Guru rainge rakasunga vanhu mbiradzakondo!
CHIEDZA CHINOTANGA KUONEKA
12, 13. Zvinhu zvipi zviviri zvakaita kuti vanhu vasununguke zvishoma pakusungwa kwavainge vakaitwa neBhabhironi Guru? Tsanangura.
12 VaKristu vaizombonamata Mwari vakasununguka uye zvinogamuchirika here? Hongu! Pane zvinhu zviviri zvakaita kuti chiedza cheShoko raMwari chitange kuoneka. Chekutanga, munenge mugore ra1450, kwakagadzirwa muchina wekuprinda waiva nemabhii aigona kuchinjwa. Nyika dzekumadokero dzisati dzatanga kuprinda, vanhu vaiita zvekukopa Bhaibheri vachinyora nemaoko. MaBhaibheri ainetsa kuwana uye aidhura. Zvinonzi zvaitora mwedzi gumi kuti munhu ane unyanzvi hwekukopa apedze Bhaibheri rimwe chete achiita zvekunyora neruoko. Uyewo, zvinhu zvainyorerwa nevakopi, zvakadai sematehwe ehwai, zvaidhura chaizvo. Asi pachishandiswa muchina wekuprinda uye mapepa, munhu ane unyanzvi hwekuprinda aigona kuprinda mapeji 1 300 pazuva!
13 Chinhu chechipiri chaiva chisarudzo chakaitwa nevarume vashomanana pakutanga kwemakore ekuma1500 kuti vashandure Shoko raMwari mumitauro yaishandiswa neveruzhinji. Vakaita basa iri kunyange zvazvo vaiziva kuti raigona kuvaurayisa. Chechi yakagumbuka nazvo. Vatungamiriri veChechi vaityira kuti munhu anotya Mwari akawana Bhaibheri aigona kuzoziva chokwadi. Uye Bhaibheri parainge rava kuwanika, vanhu vairiverenga. Pavairiverenga, vaibvunza kuti: ‘MuShoko raMwari ndepapi panotaurwa nezvepurigatori? Ndepapi panotaura kuti mupristi anofanira kubhadharwa kuti ape mharidzo pamariro? Ndepapi panotaurwa nezvavanapapa?’ Vatungamiriri vechechi vakagumburwa chaizvo nemibvunzo iyi uye vakatanga kurwisawo. Varume kana vakadzi vaitongerwa rufu nekuti vairamba dzidziso dzechechi, dzimwe dzacho dzaibva padzidziso dzechihedheni dzaAristotle naPlato, varume vakararama Jesu Kristu asati aberekwa. Chechi yaitongera vanhu rufu uye Hurumende ndiyo yaizouraya. Izvi zvaiitirwa kuodza vanhu mwoyo kuti vasaverenge Bhaibheri uye vasava nemibvunzo nezvechechi. Kazhinji kacho izvi zvaibudirira. Zvisinei, vanhu vashoma vaiva neushingi vakaramba kutyisidzirwa neBhabhironi Guru. Vakanga varavira zvinotaurwa neShoko raMwari uye vaida kuziva zvakawanda. Kusunungurwa kubva muchitendero chenhema kwakanga kwava pedyo.
14. (a) Chii chakaita kuti chokwadi cheBhaibheri chiwedzere kunzwisisika makore ekuma1800 ava kunopera? (b) Rondedzera kuti Hama Russell vakatsvaga sei chokwadi cheBhaibheri.
14 Vakawanda vaiva nenyota yechokwadi cheBhaibheri vakatizira kunyika dzaisanyanya kudzorwa nechechi. Vaida kuverenga, kudzidza uye kukurukura pamwe chete pasina anovaudza zvavanofanira kufunga. Imwe yenyika idzodzo iUnited States. Munyika iyoyo, Charles Taze Russell nevamwe vashomanana vakatanga kudzidza Bhaibheri zvakarongeka makore ekuma1800 ava kunopera. Pakutanga, chinangwa chaHama Russell chaiva chekutsvaga kuti pazvitendero zvaivapo ndechipi chaidzidzisa chokwadi. Vachishandisa zvinotaurwa neBhaibheri, vakanga vanyatsoongorora dzidziso dzezvitendero zvakawanda, kunyange zvisiri zvechiKristu. Vakaona kuti hapana chitendero chainyatsoita zvinotaurwa neShoko raMwari. Pane imwe nguva, vakakurukura nevafundisi vakawanda vemachechi. Hama Russell vaitarisira kuti vafundisi vacho vaizogamuchira chokwadi chavakanga vawana kubva muBhaibheri, vochidzidzisa vanhu vemumachechi avo. Vafundisi vacho vakaramba kuteerera zvaitaurwa naHama Russell. Vadzidzi veBhaibheri vakaona kuti zvakanga zvisingaiti kuti vabatane nevanhu vaida kuramba vari muchitendero chenhema.
15. (a) VaKristu vakatapwa riini neBhabhironi Guru? (b) Mibvunzo ipi ichapindurwa munyaya inotevera?
15 Munyaya ino taona kuti vaKristu vakatapwa neBhabhironi pakafa muapostora wekupedzisira. Zvisinei, panova nemibvunzo yakadai seyekuti: Ndeupi humwe uchapupu hunoratidza kuti kwemakumi emakore 1914 asati asvika, vakazodzwa vaitobuda muBhabhironi Guru, uye vakanga vasisiri nhapwa dzaro? Ichokwadi here kuti Jehovha haana kufara kuti vanhu vake vakanga vasisanyatsoiti basa rekuparidza munguva yeHondo Yenyika I? Uye pane here dzimwe hama dzedu dzisina kuramba dzakatendeka panguva iyoyo zvikaita kuti dzisafarirwa naJehovha? Uye, kana kuri kuti vaKristu vakatapwa nechitendero chenhema kubva mumakore ekuma100 C.E. zvichienda mberi, vakazosungurwa riini? Iyi mibvunzo yakazonaka. Ichapindurwa munyaya inotevera.


text:
Pasina nguva ndakazonzwa beche rakutonherera zvaro ndikaziva kuti munhu atunda uyu! Ndini uyo, ndafunga beche, muno muGweru apa musikana wangu ari Harare and the bad part of it, yaitova Friday, apo one of my friends invited me kuparty yeclassmate yake zvake. Eishhhh pakadyiwa pakagochwa pakanwiwa zvapo. Munongoziva hupenyu hwepa University kuti ndehwekusvirana chete nyangwe musingadanane. Vanhu vakatanga kutamba nemababe avo ini sare ndichitamba ndoga.
Parohwa mimhanzi guys ndakaona kamwe kambama kari kamukadzi kemunhu, kano katsvu, kaive nemazitako mahombe so, Sandra akachisvikawo paparty ega, kamukadzi aka kaiti kakandiona ndichitamba ndega apa vamwe vari two two. Apa kakauya kakapfeka mini dress yekuti iiiiiiii guys uuuuuu yaaaaa. Yenyu yekuunza vakadzi kuVarsity iyi veduwe, ayiti akagara pasi zvidya zvitsvuku tsvuku zvaibva zvasara panze.
Sandra akauya pandaiva ndokumira zvake akayeva ndichitambisa chiuno chete ndiri ndega zvangu. Kkkkkkkkkkkk akatanga kundiseka achirovanisa maoko hanzi ko dance iyi ndeipiko nhai vakuru. Kkkkkkk ndakapindura nenzwi rinoda beche ndikati inonzi “ngatisvirane sahwira ndiyo latest dance kaiyi asi hauikete” zvikanzi ndisiye zvangu hausi kuona ring here iyi ndakaroorwa ini and ndakaita white wedding. Kkkkkkkk white wedding saka unodei pano wakapfeka mini yakadaro. Ndakanyemwerera ndichiziva kuti panosvirwa munhu chete. Vakachata ndovanonakazve.
Ndakazevezera munzeve ndikati blaz ane good mukadzi ndirikuda kumbokumbira murume wenyu ndikusvirei ka1 chete ambuya. Kkkkkkkkkk akaseka zvikanzi dhakwa zvakanaka wanzwa. Usada kundidzinga pano party isati yapera wanzwa. Aaaaaaa sezvinei vakomana pakauya tumwe tuvasikana muviri wese uripanze. Baba twakauya hot hot apa baba ndanga ndichirova madance ekupenga ndichitambisa chiuno chete. Uuuuuu kababe kakauya ndokutanga kundiwainira zvako vaya vekuchata zvaiva mumeso.
Ndakatanga zvangu kukabata bata tichitamba kudaro iwe masasi eharare. Ndakaona mwana ofemera mudenga achindikisa achindimonera achidiiko kani. Nxxaaaaa apa kaiva kumwedzi. Munhu wese aiva adhakwa kusiya kwangu ini namai vekuchata netusikana tuviri utwu twakapedzisira kuuya utwu. Kakaita dzungu ndokubudisa mboro yangu mubhurugwa baba. Ndakaona kamomz kekuchata kachiswedera pedyo kuti kaone so kuti imboro or what. Kakaona rino zimboro rakachecheudzwa raakanga asina kumboona. Kaya kekumwedzi kakabva katanga kunanzva mboro yangu bit by bit. Kaneta ndokusiya kakadzokera kumba kwako. Shamwari yacho yaivawo kamu level 1.1 saka zvekusvirwa yaitotyawo zvayo. Ndakaitundisa neruoko ikabayawo kumba kwayo.


text:
Waizviziva Here?
Tsamba dzaitumirwa sei munguva dzinotaurwa muBhaibheri?
Tsamba dzehurumende yePezhiya dzaitumirwa nesangano rehurumende raiona nezvokutumirwa kwetsamba. Bhuku reBhaibheri raEsteri rinorondedzera maitirwo azvaiitwa kuPezhiya richiti: “[Modhekai] akanyora nezita raMambo Ahashivheroshi, akaisa chisimbiso nerin’i yamambo ine chidhindo, akatumira magwaro akanyorwa noruoko rwenhume dzaiva pamabhiza, dzakanga dzakatasva mabhiza aishandiswa kuendesa tsamba mubasa ramambo, mabhiza makono akaberekwa nemabhiza anomhanya kwazvo.” (Esteri 8:10) Tsamba dzehurumende yeRoma nedzechiuto dzaitumirwawo saizvozvo.
Tsamba dzevamwe vanhu dzakadai sedzakanyorwa naPauro dzakanga dzisingabvumirwi kutumirwa nenzira iyi. Vapfumi vaigona kutuma varanda vavo netsamba. Asi vakawanda vaitumira tsamba neshamwari dzavo kana kuti vanhu vavasingazivi vaienda kwavaida kutumira tsamba. Veukama, shamwari, masoja uye vaifamba vachitengesa vaigonawo kutumwa netsamba. Asi chainyanya kukosha ndechokuti aidzitakura adzisvitse uye asachinja mashoko acho. Bhaibheri rinoratidza kuti Pauro aitumira dzimwe tsamba dzake nevaKristu vaainamata navo vaifamba nzendo dzavo.—VaEfeso 6:21, 22; VaKorose 4:7.
Kutenga nokutengesa kwaifambiswa sei muIsraeri yekare?
Kurima, kupfuya mhuka uye kutengeserana ndizvo zvaiva musimboti weupfumi hwevaIsraeri. Bhaibheri rinotaura nezvemisika yaiva pamagedhi eguta yaisanganisira “Gedhi reMakwai,” “Gedhi reHove” uye “Gedhi reZvaenga.” (Nehemiya 3:1, 3; Jeremiya 19:2) Zvinoita sokuti mazita acho aireva zvinhu zvaitengeswa pagedhi rimwe nerimwe. Magwaro anotaurawo nezve“mugwagwa wevabiki” womuJerusarema uye zvimwewo zvaitengeswa.—Jeremiya 37:21.
Ko mitengo yezvinhu yaiva yakamira sei? Rimwe bhuku rinotsanangura Bhaibheri rinoti: “Mitengo yaingochinja-chinja nokufamba kwaiita makore, uye zvakaoma kuziva kuti chimwe chinhu chaiita marii panguva nenzvimbo zvakasiyana.” Kunyange zvakadaro, mashoko ari muBhaibheri nomuzvinyorwa zvekare anoratidza kuti mitengo yaigara ichingokwira. Somuenzaniso, makare-kare varanda vaiwanzotengeswa. Josefa akatengeswa nemasirivha makumi maviri, ayo angadaro aiva mashekeri. Uyu ungangodaro uriwo waiva mutengo wemuranda muzana remakore rechi18 B.C.E. (Genesisi 37:28) Papera makore 300, mutengo wacho wakanga wava mashekeri 30. (Eksodho 21:32) Pakazosvika zana remakore rechisere B.C.E., wakanga wava mashekeri 50. (2 Madzimambo 15:20) Papera makore 200, panguva youmambo hwePezhiya, mitengo yakanga yakwira zvokusvika pamashekeri 90 kana kutopfuura. Saka zviri pachena kuti dambudziko rokukwira kwemitengo rakabvira kare.


text:
Wambondisvirirei Nyoro? Ndoda Mari Yangu that is what the HURE screamed to Young Kells paMachipisa muFio. According to close sources, Young Kells akatora hure kuTipperarys mutown muHarare and came naro kumba kwaro.
They agreed on a price and Kells wanted nyoro but hure rakaramba. Saka hanzi Kells akarowa hure heavy and paakaona hure rakunakirwa akadzupura mboro yake ndokubvisa condom ndokurarisa uko. Hanzi Young Kells akasvira hure riya kusvika ranzwa kunaka kwemboro and forgot kuti Kells airova nyoro.
Hanzi after hure rambotunda more than 4 times ndipo Young Kells paakatundira mukati maro and instead of paying akatiza asina kubhadhara. Kells akafunga kuti atiza and was shocked after abatwa pamachipisa neHure riya ndokunyadziswa. Hure richingomuona rakadaidzira rikati… “Wambondisvirirei Nyoro? Ndoda Mari Yangu!!!” Pakaita drama Young Kells achida kutiza but hure iri ranga rauya nemashamwari aro and anga akatenderedzwa nepfambi…. Apa Kells anga apinda pama1….


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
41 “Nditeererei makanyarara, imi zvitsuwa;+ uye mapoka emarudzi+ ngaawanezve simba. Ngaaswedere pedyo.+ Ngaataure panguva iyoyo. Ngatiunganei kuti kutonga+ kuitwe.
2 “Ndiani akamutsa mumwe munhu kuti abve kunobuda zuva?+ Ndiani akamushevedza kuti auye patsoka Dzake mukururama, kuti amupe marudzi pamberi pake, uye kuita kuti aende achikunda madzimambo?+ Ndiani akaramba achiatema-tema nebakatwa rake kuti ave seguruva, zvokuti apeperetswa-peperetswa nouta hwake semashangawo zvawo?+
3 Ndiani akaramba achiatevera, akaramba achipfuura norugare netsoka dzake pagwara raasina kuuya naro?
4 Ndiani ave achishanda+ uye aita izvi, achishevedza zvizvarwa kubvira pakutanga?+
“Ndini, Jehovha, Wokutanga;+ uye ndini iye mumwe chete kune vokupedzisira.”+
5 Zvitsuwa+ zvakaona zvikatya. Migumo yenyika yakadedera.+ Yakaswedera pedyo ikaramba ichiuya.
6 Mumwe nomumwe akabatsira shamwari yake, uye mumwe aiti kuhama yake: “Iwe simba.”+
7 Naizvozvo mhizha yakasimbisa mupfuri wesimbi;+ munhu anokwenenzvera nenyundo akasimbisa anopfura pachipfuriro, achiti pamusoro pokunamatidza: “Zvakanaka.” Mumwe akazoubatanidza nezvipikiri kuti urege kuzununguswa.+
8 “Asi iwe, haiwa Israeri, uri mushumiri wangu,+ iwe, haiwa Jakobho, wandakasarudza,+ vana vaAbrahamu+ shamwari yangu;+
9 iwe, wandakatora kumigumo yenyika,+ uye iwe, wandakashevedza kubva kumativi ayo ari kure.+ Naizvozvo ndakati kwauri, ‘Uri mushumiri wangu;+ ndakusarudza,+ uye handina kukuramba.+
10 Usatya, nokuti ndinewe.+ Usatarira-tarira, nokuti ndiri Mwari wako.+ Ndichakusimbisa.+ Chokwadi ndichakubatsira.+ Chokwadi ndicharamba ndakakubata zvakasimba noruoko rwangu rworudyi+ rwokururama.’+
11 “Tarirai! Vose vari kukutsamwira vachanyadziswa voninipiswa.+ Varume vari kupopotedzana newe vachava vasingabatsiri uye vachaparara.+
12 Uchatsvaka varume vaya vari kurwa newe, asi hauzovawani.+ Varume vaya vari kurwa newe, vachava sechinhu chisipo uye vasingabatsiri.+
13 Nokuti ini, Jehovha Mwari wako, ndakabata ruoko rwako rworudyi,+ Ndini ndiri kuti kwauri, ‘Usatya.+ Ini ndichakubatsira.’+
14 “Usatya, iwe Jakobho honye+ zvayo, imi vanhu vaIsraeri.+ Ini ndichakubatsira,” ndizvo zvinotaura Jehovha, iye Mudzikinuri+ wako, Mutsvene waIsraeri.
15 “Tarira! Ndakuita chirei chinoshandiswa kupura,+ chokupurisa chitsva chine mazino anocheka nekwose. Uchatsika-tsika makomo woaputsa; uye uchaita kuti zvikomo zvive sehundi.+
16 Uchazviurutsa,+ mhepo ichazvitakura,+ uye dutu richazviendesa kwose kwose.+ Uchafara pamusoro paJehovha.+ Uchazvirumbidza pamusoro poMutsvene waIsraeri.”+
17 “Vanotambudzika nevarombo vari kutsvaka mvura,+ asi hapana. Rurimi rwavo rwaoma nenyota.+ Ini, Jehovha, ndichavapindura.+ Ini, Mwari waIsraeri, handizovasiyi.+
18 Ndichazarura nzizi pamusoro pezvikomo zvisina chinhu, nezvitubu pakati pemapani emipata.+ Ndichaita kuti renje rive dziva remvura rine tsanga zhinji, uye kuti nyika isina mvura ive matsime emvura.+
19 Ndichasima musidhari, mubayamhondoro nomukute nomuti wemafuta murenje.+ Ndichaisa mujunipa, mupfuri nomusaipresi panguva imwe chete mubani rerenje;+
20 kuti vanhu vaone, vazive, vateerere uye vave nenjere panguva imwe chete, kuti ruoko rwaJehovha rwakaita izvi, uye kuti iye Mutsvene waIsraeri akazvisika.”+
21 “Taurai mhosva yenyu yamunokakavara pamusoro payo,”+ anodaro Jehovha. “Ipai uchapupu hwenyu,”+ anodaro Mambo waJakobho.+
22 “Tipei uye tiudzei zvinhu zvichazoitika. Taurai zvinhu zvokutanga—kuti zvaiva zvipi—kuti tiise mwoyo yedu pazviri uye tizive zvichaitika kwazviri. Kana kuti itai kuti tinzwe zvinhu zviri kuuya.+
23 Taurai zvinhu zvichazouya, kuti tizive kuti muri vanamwari.+ Chokwadi itai zvakanaka kana kuti kuita zvakaipa, kuti titarire-tarire tizvione panguva imwe chete.+
24 Tarirai! Muri chinhu chisipo, uye zvamakaita hazvibatsiri.+ Ani naani anokusarudzai chinhu chinosemesa.+
25 “Ndamutsa mumwe munhu wokuchamhembe, uye iye achauya.+ Achashevedza zita rangu ari kumabvazuva.+ Achatsika vatevedzeri vevatongi sokunge kuti ivhu+ uye sezvinoita muumbi anotsika-tsika ivhu nyoro.
26 “Ndiani akambotaura kubvira pakutanga, kuti tizive, kana kuti kubvira panguva yakapfuura, kuti titi, ‘Iye akarurama’ here?+ Chokwadi hapana kana mumwe chete anotaura. Chokwadi hapana kana mumwe chete anoita kuti mumwe anzwe. Chokwadi hapana kana mumwe chete anonzwa mashoko enyu chero api zvawo.”+
27 Kune wokutanga, anoti kuZiyoni: “Tarirai! Hevano!”+ uye ndichapa Jerusarema munhu anounza mashoko akanaka.+
28 Ndakaramba ndichiona, asi kwakanga kusina kana munhu; uye pakati paivava pakanga pasinawo kana munhu akanga achipa mazano.+ Ndakaramba ndichivabvunza, kuti vapindure.
29 Tarirai! Ivo vose chinhu chisipo. Mabasa avo haabatsiri. Mifananidzo yavo yakaumbwa nesimbi yakanyungudutswa imhepo uye haisi yechokwadi.+
Tumirawo vamwe
Tumirawo vamwe
Isaya 41
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=23&Chapter=41&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D41%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
9 Kwapera nguva yakati, Abhimereki+ mwanakomana waJerubhaari akaenda kuShekemu+ kuhanzvadzi dzaamai vake, akatanga kutaura nadzo uye nemhuri yose yeimba yababa vaamai vake, achiti:
2 “Ndapota, taurai varidzi venyika yeShekemu vose vachinzwa, muti, ‘Ndezvipi zviri nani kwamuri, kuti varume makumi manomwe,+ vanakomana vaJerubhaari vose, vakutongei kana kuti murume mumwe chete akutongei? Yeukai kuti ndiri pfupa renyu nenyama yenyu.’”+
3 Naizvozvo hanzvadzi dzaamai vake dzakatanga kutaura mashoko aya ose pamusoro pake varidzi venyika yeShekemu vose vachinzwa zvokuti mwoyo yavo yakaenda kuna Abhimereki,+ nokuti vakati: “Ihama yedu.”+
4 Vakabva vamupa masirivha makumi manomwe akabva muimba yaBhaari-bheriti,+ Abhimereki akaashandisa kubhadhara varume vaiva vasina zvokuita uye vaivirima,+ kuti vamuperekedze.
5 Pashure paizvozvo akaenda kuimba yababa vake kuOfra,+ akauraya vana vababa vake,+ vanakomana vaJerubhaari, varume makumi manomwe, padombo rimwe chete, asi Jotamu mwanakomana wegotwe waJerubhaari akasara, nokuti akanga avanda.
6 Pashure penguva yakati, varidzi venyika yeShekemu vose neimba yose yaMiro+ vakaungana, vakaenda, vakaita kuti Abhimereki atonge ari mambo,+ pedyo nomuti mukuru,+ mbiru yaiva muShekemu.+
7 Pavakazviudza Jotamu akabva aenda, akamira pamusoro peGomo reGerizimu,+ akadanidzira uye akashevedzera akati kwavari: “Nditeererei, imi varidzi venyika yeShekemu, uye Mwari ngaakuteererei:
8 “Pane imwe nguva miti yakaenda kunozodza mambo wayo. Naizvozvo yakati kumuorivhi,+ ‘Iva mambo wedu.’+
9 Asi muorivhi wakati kwairi, ‘Ndingarega mafuta angu avanokudza nawo+ Mwari nevanhu, uye ndingaenda kunopeperekera mimwe miti here?’+
10 Miti yakabva yati kumuonde,+ ‘Uya iwe, iva mambokadzi wedu.’
11 Asi muonde wakati kwairi, ‘Ndingarega kutapira kwangu nezvibereko zvangu zvakanaka, uye ndingaenda kunopeperekera mimwe miti here?’+
12 Ipapo miti yakati kumuzambiringa, ‘Uya iwe, iva mambokadzi wedu.’
13 Muzambiringa ukatiwo kwairi, ‘Ndingarega waini yangu itsva inoita kuti Mwari nevanhu vafare,+ uye ndingaenda kunopeperekera miti here?’
14 Mimwe miti yose yakazoti kurukato,+ ‘Uya iwe, iva mambo wedu.’
15 Rukato rwakati kumiti yacho, ‘Chokwadi kana muri kundizodza kuti ndive mambo wenyu, uyai, tizirai pasi pomumvuri wangu.+ Asi kana musiri, moto+ ngaubude murukato upise misidhari+ yokuRebhanoni.’+
16 “Zvino kana makaita nechokwadi nokusava nemhosva uye makaita Abhimereki mambo,+ kana zvamakaitira Jerubhaari neimba yake zvakanaka, uye kana makamuitira zvakafanira zvakaitwa nemaoko ake,
17 baba vangu pavakakurwirai+ vakaisa mweya wavo pangozi+ kuti vakununurei muruoko rwaMidhiyani;+
18 asi imi mamukira imba yababa vangu nhasi kuti muuraye vanakomana vavo,+ varume makumi manomwe,+ padombo rimwe chete, uye kuti muite Abhimereki, mwanakomana womurandasikana wavo,+ mambo+ wevaridzi venyika yeShekemu nokuti ihama yenyu;
19 chokwadi, kana nhasi maitira Jerubhaari neimba yake nechokwadi uye nokururama, farirai Abhimereki uye iyewo ngaakufarirei.+
20 Asi kana zvisina kudaro, moto+ ngaubude muna Abhimereki upise varidzi venyika yeShekemu neimba yaMiro,+ uye moto+ ngaubude muvaridzi venyika yeShekemu nomuimba yaMiro upise Abhimereki.”+
21 Jotamu+ akabva atiza Abhimereki mukoma wake, akamhanya achienda kuBheeri, akagara ikoko.
22 Zvino Abhimereki akaramba ari muchinda waIsraeri kwemakore matatu.+
23 Mwari akabva aita kuti pave nomudzimu wakaipa+ pakati paAbhimereki nevaridzi venyika yeShekemu, varidzi venyika yeShekemu vakanyengera+ Abhimereki,
24 kuti chisimba chakaitirwa vanakomana vaJerubhaari makumi manomwe chiuye+ uye kuti aise ropa ravo pamusoro paAbhimereki mwana wababa vavo nokuti akavauraya,+ uye pavaridzi venyika yeShekemu nokuti vakasimbisa maoko+ ake kuti auraye vana vababa vake.
25 Naizvozvo varidzi venyika yeShekemu vakaisa vanhu vaimuvandira pamusoro pemakomo, uye vaibira vanhu vose vaipfuura nepavaiva mumugwagwa. Kwapera nguva yakati, Abhimereki akazviudzwa.
26 Gaari+ mwanakomana waEbhedhi nehama dzake vakabva vauya vakaenda kuShekemu,+ varidzi venyika yeShekemu vakatanga kuvimba naye.+
27 Vakabuda vakapinda mumunda senguva dzose, vakakohwa mazambiringa eminda yavo yemizambiringa vakaatsika, vakaita mutambo wokupembera nomufaro,+ vachibva vazopinda muimba yamwari wavo+ vakadya, vakanwa,+ vakatuka+ Abhimereki.
28 Zvino Gaari mwanakomana waEbhedhi akati: “Abhimereki ndiani,+ naShekemu ndiani kuti timushandire? Haasi mwanakomana waJerubhaari,+ uye Zebhuri+ haasi mumiririri wake here? Shandirai varume vaHamori,+ baba vaShekemu, imi vamwe, asi nei isu tichifanira kumushandira?
29 Kudai chete vanhu ava vaiva muruoko rwangu!+ Ipapo ndaizobvisa Abhimereki.” Akati kuna Abhimereki: “Wanza uto rako ubude.”+
30 Zvino Zebhuri muchinda weguta akanzwa mashoko aGaari mwanakomana waEbhedhi.+ Akabva atsamwa kwazvo.
31 Naizvozvo akatuma nhume nounyengeri kuna Abhimereki, achiti: “Tarira! Gaari mwanakomana waEbhedhi nehama dzake zvino vasvika kuShekemu,+ uye tarira vari kuunganidza guta kuti varwe newe.
32 Zvino muka usiku,+ iwe nevanhu vauinavo, uvandire+ uri kusango.
33 Mangwanani zuva parinongobuda ukurumidze kusimuka, urwise guta; uye iye nevanhu vaainavo pavanenge vachibuda kuzokurwisa, umuitirewo zvinogona kuitwa noruoko rwako.”
34 Naizvozvo Abhimereki nevanhu vose vaaiva navo vakamuka usiku, vakatanga kuvandira Shekemu vari mapoka mana.
35 Gare gare Gaari+ mwanakomana waEbhedhi akabuda, akamira pagedhi reguta. Abhimereki nevanhu vaaiva navo vakabva vasimuka munzvimbo yokuvandira.
36 Gaari paakaona vanhu vacho, akabva ati kuna Zebhuri: “Tarira! Kune vanhu vari kuburuka vachibva pamusoro pemakomo.” Asi Zebhuri akati kwaari: “Uri kuona mimvuri yemakomo sevanhu.”+
37 Gare gare Gaari akataurazve akati: “Tarira! Kune vanhu vari kuburuka vachibva pakati penyika, uye rimwe boka riri kuuya nenzira yokumuti mukuru weMeonenimu.”
38 Zebhuri akati kwaari: “Zvino shoko rako riya rawakataura riripi+ uchiti, ‘Abhimereki ndiani kuti timushandire?’+ Ava havasi ivo vanhu vawakaramba here?+ Ndapota, zvino buda urwe navo.”
39 Naizvozvo Gaari akabuda pamberi pevaridzi venyika yeShekemu, akarwa naAbhimereki.
40 Abhimereki akamudzingirira, iye akamutiza; uye vaiurayiwa vakaramba vachiwa vari vazhinjizhinji kusvika panopindwa napo pagedhi.
41 Zvino Abhimereki akaramba achigara muAruma, uye Zebhuri+ akadzinga Gaari+ nehama dzake kuti dzisagara muShekemu.+
42 Zuva rakatevera racho vanhu vakatanga kubuda vachienda kusango. Naizvozvo vakaudza Abhimereki.+
43 Nokudaro akatora vanhu, akavakamura kuva mapoka matatu,+ akatanga kuvandira ari kusango. Akabva atarira, uye nechekoko vanhu vaibuda muguta. Zvino akasimuka akavarwisa, akavauraya.
44 Abhimereki nemapoka aaiva nawo vakamhanya kuti vamire pagedhi reguta, mapoka maviri paakanga achimhanyira vose vaiva kusango, vakavauraya.+
45 Abhimereki akarwa neguta racho zuva iroro rose, akatora guta racho; akauraya vanhu vaiva mariri,+ pashure akakoromora guta,+ akarimwaya munyu.+
46 Varidzi venyika vose veshongwe yeShekemu pavakazvinzwa, vakabva vaenda kudura repasi reimba yaEri-bheriti.+
47 Abhimereki akabva audzwa kuti varidzi venyika vose veshongwe yeShekemu vakanga vaungana.
48 Abhimereki akakwira muGomo reZarimoni,+ iye nevanhu vose vaaiva navo. Zvino Abhimereki akatora demo noruoko rwake, akatema bazi romuti, akarisimudza, akariisa papfudzi rake, akati kuvanhu vaaiva navo: “Kurumidzai, itai sezvamaona ndichiita!”+
49 Naizvozvo vanhu vose vakatemawo mumwe nomumwe bazi rake, vakatevera Abhimereki. Vakabva vaaisa padura repasi, vakavapisira mudura repasi, zvokuti varume vose veshongwe yeShekemu vakafawo, varume nevakadzi vanenge chiuru.+
50 Zvino Abhimereki akaenda kuTebhezi+ kunodzika musasa paTebhezi nokuritora.
51 Sezvo shongwe yakasimba yakanga iri pakati peguta, varume nevakadzi vose nevaridzi vose venyika veguta racho vakatizira imomo, vachibva vazozvivharira vakakwira pamusoro pedenga reshongwe.
52 Abhimereki akaenda kushongwe, akatanga kurwa nayo, akakwira pedyo nesuo reshongwe kuti aipise nomoto.+
53 Mumwe mukadzi akabva akanda huyo pamusoro waAbhimereki akaputsa dehenya rake.+
54 Naizvozvo akakurumidza kushevedza mushandi akanga akatakura zvombo zvake akati kwaari: “Vhomora bakatwa rako undiuraye,+ kuti vasati nezvangu, ‘Akaurayiwa nomukadzi.’” Mushandi wake akabva amubaya, zvokuti akafa.+
55 Varume vaIsraeri pavakaona kuti Abhimereki akanga afa, vakaenda mumwe nomumwe kunzvimbo yake.
56 Nokudaro Mwari akaita kuti zvakaipa zvaAbhimereki zvaakanga aitira baba vake nokuuraya vana vababa vake makumi manomwe zvidzoke.+
57 Mwari akadzosa zvakaipa zvose zvevarume veShekemu pamisoro yavo, kuti kutuka+ kwaJotamu+ mwanakomana waJerubhaari+ kuuye pavari.+
Tumirawo vamwe
Tumirawo vamwe
Vatongi 9
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=7&Chapter=9&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D9%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Dandira reRinganidzo dzeTaranyika
Muchidzidzo cheTaranyika, (Geography), nyika yakatarwa nemhando mbiri dzemitsetse. Kune mitsetse yakatarwa yakati sambamba neMutsazanisi inonzi latitude; kune mitsetse inotenderera nyika ichibata kuNorth pole neSouth pole inonzi longitude. Mitsetse iyi inoshevedzwa nenhamba dzakarongeka. Nhamba dzemitsetse yerumbariro dzinoveregwa dzichibva paMutsazanisi dzichienda kuNorth pole neSouth pole. Nhamba dzemitsetse yehunhungo dzinoverengwa dzichibva pamutsetse weGreenwich Meridian zvichienda kuMavirira nekuMabvazuva. Greenwich Meridian mutsetse welongitude unopfuura pedyo neRoyal Observatory, Greenwich, kuUnited Kingdom. Naizvozvo nzvimbo dzose dziri panyika dzine nhamba inotaura kuti nzvimbo iri papi mudandemutande remitsetse iyoyi. Ruzivo urwu ndirwo rwakashandiswa muhumhizha hweGPS, Geographical Position System chinova chombo chinobatsira kutaura kuti tiri papi uye kupa rudzivo (direction) rwenzvimbo yatinoda kuenda.
Chirongwa chekutarwa kwenyika nenzira yatsananguwa iyi chinodanwa kunzi Geographic Coordinate System - kuChiShona tochiti Dandira reRinganidzo dzeTaranyika kana kuti Dandira reMbariro neNhungo dzeTaranyika. Zita reChiShona iri rakaumbwa nenzira inotevera:
- Ringanidzo (Coordinates) zvinoreva nhamba dzakarongeka dzinotevera mitaro yakatarwa dzinobatsira kuronda pane nzvimbo iri kutsvakwa.
- Taranyika (Geography) - iri izwi riri kubva kumazwi ari kuEnglish anoti: geo rinoreva nyika (earth), uye graph rinoreva mutaro.
Rumbariro runopima nhambwe yegonya riri pakati peMutsazanisi nechimiso chiri kuMaodzanyemba kana kuChamhembe kweMutsazanisi; chimiso chinogona kunge chiri papi zvapo pauso hweEarth. Latitude inoverengwa ichibva paMutsazanisi uyo unopiwa nhamba 0o. Nhamba yelatitude inokwira zvichienda kuNorth pole - nhamba dzichipiwa vara (+), kudzamara dzasvika pa +90o. Nhamba yerumbariro inodzika zvichenda kuSouth pole, nhamba dzichipiwa vara (-), kudzamara dzasvika pa -90o. Izvi zvinoreva kuti latitude 20o iri kuMaodzanyemba kweMutsazanisi; latitude -30o kana kuti 30oS iri kuChamhembe kweMutsazanisi. Mepu inotaridza mitsetse yelatitude ichibva kamadokero kuenda kumabvazuva.
Mitsetse yerumbariro inodanwa kunzi tsambamba (parallels) nokuti inenge yakati sambamba, uye yakataramukana nhambwe dzakaenzana panzvimbo dzose. Kana 1o yerumbariroyapimwa tsambamba dzinenge dzakataramukana 111km (kana 69maira). Mugwava wegonya rinopimwa parumbariro rwega-rwega zvichibva paMutsazanisi, ndiro zita rinopiwa tsambamba yacho. Somuenzaniso 45o latitude ndiyo nhambwe yegonya iri pakati peMutsazanisi ne tsambamba 45, (45th parallel). Saka 45th parallel inenge uri mutsetse wokuti nzvimbo dzese dziri pauri dzine latitude 45o; uye tsambamba iri riri pahafu yenhambwe iri pakati peMutsazanisi neNorth pole.
Mitsetse yerumbariro yekurangarira[chinja | edit source]
- Mutsazanisi uri pa 0o rumbariro. Rumbariro urwu rwakakosha nokuti ndirwo rwunotara pakati-nepakati penyika; Mutsazanisi uri nhambwe dzakaenzana kubva kuNorth pole neSouth pole. Mutsazanisi unosvikwa nemurazvo wezuva wakarurama (direct rays) panguva mbiri dzeusikuhwakaenzana (equinoxes). Mazuva eusikuhwakaenzana anoitika March 20-21 neSeptember 20-21 apo nzvimbo dzose dziri panyika dzinowana usiku hwakareba 12h (maawa 12). Tsanangudzo izere inopiwa kuchikamu cheMwaka yepaNyika
- Tropic of Cancer iri pa +23.5o; inopfuura munyika dzinoti Mexico, Egypt, Saudi Arabia, India neChina. Tropic of Capricon iri pa -23.5oS; inopfuura munyika dzinoti Chile, Brazil, South Africa, Australia.
- Tropic of Cancer inowana murazvo wezuva wakarurama pamazuva June 20-21; Tropic of Capricon inowana murazvo wezuva wakarurama pamazuva December 20-21. Nguva mbiri idzi dzinonzi solstice kuEnglish. Solstice izwi rinobva kuLatin rinoreva kumira kwezuva. Izvi zvisingarevi kuti zuva rinombofamba aiwa, asi kuti rinotora nguva refu kubva pakuyedza kusvika pakudoka zvoita sokunge riri kumbomira mudenga - kunyanya panguva ya 12:00hrs masikati parinenge riri kurova nhongonya.
- Arctic Circle neAntarctica Circle dziri palatitude +66.5o ne -66.5o zvakaringana kudaro. Mitsetse miviri iyi inotara panotangira nzvimbo dzinowana 24h (maawa) erima pazuva rimwe mumwaka wechando (winter), uye 24h echiedza pazuva rimwe mumwaka wezhizha (summer). Nzvimbo idzi dzakakomberedza North pole ne South pole.
Longitude inopima nhambwe yegonya riri pakati pePrime (Greenwich) Meridian nechimiso chiri kuMabvazuva kana kuMadokero ePrime Meridian; chimiso chinogona kunge chiri papi zvapo pauso hweEarth. Longitude inoverengwa ichibva paPrime Meridian iyo inopiwa nhamba 0o. Nhamba yelongitude inokwira zvichienda kuMabvazuva - nhamba dzichipiwa vara (+), kudzamara dzasvika pa +180o. Nhamba yelongitude inodzika zvichenda kuMadokero, nhamba dzichipiwa vara (-), kudzamara dzasvika pa -180o. Izvi zvinoreva kuti longitude +20o iri kuMabvazuva kwePrime Meridian; longitude -30o iri kuMadokero kwePrime Meridian.
Nekumwe kunyora nzvimbo dziri kuMabvazuva kwePrime Meridian dzinonyorwa dzine vara rinotaridza East, sokuti +30o inenge yonzi 30oE. Nzvimbo dziri kuMadokero kwePrime Meridian dzinenge dzine vara rinotaridza West, sokuti -30o inenge yonzi 30oW. Nokuda kwekuti runyoro urwu runoshandiswa Pasirose tichasiya mavara anotaridza East neWest akadaro tisingaturikire kuenda kuShona.
Kujekesa Longitude - Pane nhambwe ye +180o kuenda kuMabvazuva kubva paPrime Meridian, zvakare pane nhambwe ye -180o kuenda kuMadokero kubva paPrime Meridian. Nhamba mbiri idzi dzinosangana dzichiratidza pane International Date Line apa panova panoverengwa kuti zuva repanyika rinotangira nekugumira. Izvi zvichireva kuti pakudarika International Date Line tichienda kuMadokero tinowedzera musi mumwe. Somuenzaniso, pakudarika International date Line tichienda kuMadokero tinobva pamusi weSvondo kudivi riri kuMabvazuva tichipinda pamusi weMuvhuro kudivi riri kuMadokero. Pakudarika International Date Line tichienda kuMabvazuva tinodzoka musi mumwe - sokuti kubva pamusi weMuvhuro kudivi riri kuMadokero tichipinda pamusi weSvondo kudivi riri kuMabvazuva.
Mepu dzinotaridza mitsetse yelongitude yakatarwa ichibata paNorth pole neSouth pole nerudzivo Maodzanyemba-Chamhembe (North-South). Mitsetse yese yelongitude inocheka Mutsazanisi uye yakarurama painocheka mitsetse yose yelatitude. Tiri paMutsazanisi, mitsetse yelongitude yakataramukana nhambwe inosvika 111km. KuNorth pole neSouth pole mitsetse iyi inonobatana; izvi zvichireva kuti nzvimbo mbiri idzi hadzina kupimwa chaiko kwelongitude.
Zimbabwe paDandira reMbariro neNhungo[chinja | edit source]
Nyika yeZimbabwe iri murumana rwelatitude 20oS nelongitude 30oE. Zimbabwe iri pakati peMutsazanisi neTropic of Capricon, inova nzvimbo iri mudunhu reTropics rinowana murazvo wezuva zvakanyanya. Nzvimbo dziri muTropics dzinodziya nguva zhinji, kana tichienzanisa nenzvimbo dziri kunze kweTropics. Zvakadaro tinoda kuonesana kuti nyika yeZimbabwe inotonhorera zvichienzaniswa nedzimwe nzvimbo dziri mudunhu reTropics. Izvi zvinokonzerwa nokuti chikamu cheZimbabwe chiri panzvimbo yakakwirira inonzi duvurwi (plateau). Nzvimbo dziri pahukwidza (altitude) huri pamusoro dzinotonhorera pane nzvimbo dziri pahukwidza huri pasi.
Hezvinoi zviringani zveTaranyika zvemaguta ari muZimbabwe:
Tamboonesana kuti Zimbabwe iri murumana rwune hunhungo (longitude) +30oE; pose panochinja muyeranhamo ne 15o, nguva inochinja neawa rimwe (1h). Zimbabwe inopiwa nguva yakawedzerwa 2h (maawa 2) zvichienzaniswa nenguva iri paPrime Meridian. Somuenzaniso kana nguva iri paPrime Meridian iri pa 06:00hrs, nguva yeZimbabwe inenge iri pa 08:00hrs. Nguva iri paPrime Meridian inonzi Greenwich Mean Time (GMT). Nokumwe kutaura nguva yeZimbabwe inodanwa ichinzi GMT + 2hrs.